Downloaded from YTS.BZ
Official YIFY movies site: YTS.BZ
(9 ตุลาคม 2020)
(เดแคล์บ รัฐเท็กซัส)
นิวบอสตัน 911 มีเหตุฉุกเฉินอะไรคะ
ฉันต้องการรถพยาบาล เพราะฉันจะคลอดลูกแล้ว
ถือสายรอนะคะ เดี๋ยวเรียกรถพยาบาลด่วนให้
- มีตำรวจตามหลังฉันมา - โอเค ถือสายรอ
ไม่เป็นไรค่ะ ถือสายรอ
หน่วยฉุกเฉิน
ฉันต้องการรถพยาบาลไปที่ไอดาเบล
เธอเจ็บท้องคลอด มีตำรวจรัฐขับตามหลังเธออยู่
โอเค
เร็วๆ นะคะ
ค่ะ เขาเรียกให้เธอจอดตอนที่เธอโทรมา
ยังอยู่ไหมครับคุณ
เป็นอะไรครับ
ฉันเพิ่งคลอดลูก กำลังจะไปโรงพยาบาลไอดาเบลที่สามีฉัน…
ไอดาเบลเหรอครับ
ค่ะ สามีฉันอยู่ที่นั่น
ขอรถพยาบาลด่วนมาที่พิกัดผมตอนนี้
มีผู้หญิงในรถดูเหมือนจะเพิ่งคลอดลูก
กำลังอุ้มลูกไว้บนตัก สายสะดือยังติดคาอยู่
ไม่หายใจแล้ว
เด็กไม่หายใจ เธอกำลังทำซีพีอาร์ให้เด็ก
ช่วยพาฉันขึ้นรถคุณแล้วขับไปได้ไหม จะได้ไม่ต้องนั่งอยู่เฉยๆ
นะคะ ฉันขอร้อง
ผมทำอะไรไม่ได้ คุณต้องรอรถพยาบาลมา
ฉันไม่เป็นไร ช่วยพาเราไปที่นั่นให้เร็วที่สุดก็พอ
รถพยาบาลด่วนมาถึงแล้ว ช่วยเด็กอยู่
- คุณเพิ่งคลอดลูกเหรอ - หันหลัง แล้วนั่งตรงนั้นค่ะ
- คุณบอกว่าคุณอายุเท่าไหร่นะ - 27
27 เหรอ
ฉันเกิดปี 1992
โอเค
กำลังขับรถไปคลอดที่ไอดาเบลเหรอครับ
- ค่ะ - โอเค
โอเค
อย่าให้เธอออกไปจากประตูนั้น
ในนั้นชักจะเริ่มอยู่ไม่สุขกันแล้ว
เธอไม่มีอาการอะไรเลย คุณจะ…
คุณตรวจอาการตกเลือดไม่ได้
ตอนนี้เธอน่าจะตกเลือดแล้ว
เธออยู่ในนั้น
เธอไม่ยอมให้ตรวจภายใน
จะได้แน่ใจว่าไม่ได้ตกเลือด
ทำอัลตราซาวด์กับตรวจค่าเอชซีจีแล้ว
ไม่พบว่าเธอตั้งครรภ์
พวกเขามีรก
- เธออยู่ไหน - อยู่ในห้อง
- คุณไม่ให้เธอออกมาใช่ไหม - ใช่
- มีอะไรให้ช่วยไหมคะ - นี่มัน…
- นี่มันเรื่องใหญ่เลยนะ - ใช่
โอเค พร้อมไหม
ไงครับ
ชื่ออะไรครับ
เทย์เลอร์ พาร์เกอร์
เทย์เลอร์ หวัดดีครับ ผมชื่อแชด แดนสบี
ผมเป็นเจ้าหน้าที่โอเอสบีไอ ได้ยินว่าคุณพาเด็กทารกเข้ามา
ค่ะ
คุณคลอดลูกข้างถนนหรือยังไงครับ
- ค่ะ - โอเค
ที่ไหนครับ ที่นี่รึเปล่าที่เทศมณฑลแมคเคอร์เทน
ไม่ค่ะ ที่เดแคล์บ
เดแคล์บ ที่เท็กซัสเหรอครับ
- ค่ะ - โอเค
ฉันทำอะไรผิดงั้นเหรอ พวกเขาถึงพาฉันมานี่
คุณคลอดเด็กคนนี้งั้นเหรอครับ
ใช่ ฉัน…
เราแค่ถามให้แน่ใจ
ถ้ามีอะไรที่คุณต้องการจะคุยกับเรา คุณคุยได้เลย
ฉันไม่รู้ว่าทุกคนอยากให้ฉันพูดเรื่องอะไร
ผมแค่พยายามจะหาว่าเด็กคนนี้มาจากไหน
ฉันก็เพิ่งบอกไปนี่ไงว่าเกิดอะไรขึ้น
โอเค
หมอจะเจออะไรตอนเข้ามาตรวจคุณ
จะเจอว่าคุณเพิ่งคลอดลูกไหม
หมอดูออกนะครับ
เขาดูแป๊บเดียวก็รู้แล้วว่าคุณคลอดจริงรึเปล่า
โอเค
ตกลงหมอจะตรวจเจอไหมว่าคุณคลอดเมื่อเช้านี้
- ค่ะ - โอเค
มาดูกัน
เดี๋ยวให้พวกเขาจัดท่าคุณนะ ผมจะได้เห็นว่ากำลังทำอะไร
ดูไม่เหมือนว่าเธอคลอดลูก
- ไม่เหรอคะ - ครับ
โอเค
ดูไม่เหมือนว่าเธอคลอดลูก
เด็กคนนี้มาจากไหน
ลูกฉันเอง
เป็นไปไม่ได้
(สัญชาตญาณของแม่: ปริศนาคดีเทย์เลอร์ พาร์เกอร์)
(นิวบอสตัน รัฐเท็กซัส ประชากร 4,546 คน)
(คาวบอยกันส์)
เพราะเป็นคนเมืองเล็ก เราเลยไว้ใจคนง่าย
และ… ฉันคิดว่าทิศทางมันไปแบบนั้น
จากมุมมองของผม
คนดีมีมากกว่าคนเลวเยอะ
แต่มีความชั่วร้ายในบ้านเกิดเรา
คนชั่วทำเรื่องชั่วๆ
มาเร็ว
มีจิตวิญญาณข้างในที่พยายามปกป้องเรา
เสียงที่แผ่วเบามากๆ
บางครั้งเราก็ไม่ได้ยินเพราะไม่มีสติพอ
ส่วนใหญ่เลย
มันยังสดใหม่มากสำหรับเราทุกคน
เรายังรู้สึกแบบ "ไม่น่าเชื่อว่ามันเกิดขึ้น"
"ทำไมเราไม่ฟังคนที่บอกเรา"
"ยังไม่อยากเชื่อเลย"
เทย์เลอร์เป็นใครคะ
เทย์เลอร์เป็น…
คนที่ยากจะอธิบาย
มันยากนะจะให้อธิบายว่าเทย์เลอร์เป็นใคร
เพราะมีหลายด้านในตัวเธอ และบุคลิกทั้งหมดของเธอ
เทย์เลอร์ที่ฉันเคยรู้จักเป็นเพื่อนที่ดี
เธอทำให้เรารู้สึกเหมือนเป็นคนที่ดีที่สุดในโลก
เธอดูเหมือนสาวชนบททั่วไป
เธอดูเหมือนเพิ่งมาจากชนบท
เหมือนสาวบ้านนอก
และด้วยรูปลักษณ์ของเธอ หลายคนก็จีบเธอเพราะเรื่องนี้
เธอเคยชอบเป็นจุดสนใจมาก ตอนนี้ก็ชอบ
ภารกิจเดียวในชีวิตของเธอ
คือการเป็นสาวสวยที่ดึงดูดสายตาผู้ชาย
แล้วเธอก็เจอเวด
(เวด กริฟฟิน โตมาถึกแบบลูกทุ่ง เคารพผู้ใหญ่คือวิถีชีวิต)
ร้อนกันไหม หรือแค่ผมคนเดียว
ส่วนใหญ่คงแค่คุณคนเดียว
(เวด กริฟฟิน)
สอง สาม ปล่อยเลย
เรื่องทั้งหมดเริ่มขึ้นช่วงฤดูร้อนปี 2019
ส่งเสียงเชียร์หน่อย
(สิงหาคม 2019)
ผมจำได้ตอนที่เจอเทย์เลอร์ครั้งแรก
เธอเห็นผมที่งานโรดิโอ แล้วอยากรู้ว่าผมโสดไหม
อยากหาเวลานัดเจอกัน
เธอเป็นสาวสวย
เวลาเดินเข้ามา ห้องก็ดูสดใสขึ้นทันตา
ยิ้มกว้างถึงหู
ผมคิดว่าคงไม่เสียหายอะไร ถ้าจะไปกินข้าวกับเธอ
ดูว่าเธอเป็นคนยังไง
แล้วมันก็เริ่มจากตรงนั้น
เธอมาทำงาน
(ลินด์ซีย์ บราวน์-โจนส์ เพื่อนร่วมงานเทย์เลอร์ พาร์เกอร์
ดูปลื้มปริ่มดีใจ เล่าว่าชอบผู้ชายคนนี้มาก
เขาเป็นหนุ่มบ้านทุ่งนิสัยดีที่เป็นคนสบายๆ
เขาขยันทำงาน
เขาดูเป็นหนุ่มโปรไฟล์ดี ไม่เคยแต่งงาน
ไม่มีอดีตติดตัวมา
เธอเหมือนโผล่มาจากไหนไม่รู้
แต่เธอคลั่งเขามาก
(คอนนี่ กริฟฟิน แม่เวด กริฟฟิน)
อยากทำให้เขามีความสุข
ฉันก็เข้าใจได้ว่าทำไมเวดถึงชอบเธอ
ให้ตายสิ เวด อัดคลิปคุณใช้กำลังกับฉันอยู่นะ
ผู้หญิงส่วนใหญ่ไม่ชอบชีวิตในชนบท
แต่เธอไม่เหมือนคนอื่นในเรื่องนั้น
เธออยู่กับม้า วัว งานฟาร์มทุกอย่าง ขับรถแทรกเตอร์
ผมเป็นหนุ่มบ้านนอก เธอเป็นสาวบ้านนอก
นั่นคือสิ่งที่ดึงดูดใจเธอ
โอ้ หลุดไปแล้ว จับมา แฟรงค์
พวกเขาทำอะไรด้วยกันเยอะเลย
(โรเจอร์ เพท เพื่อนเวด กริฟฟิน)
ไปล่า ช่วยเขาจับหมูป่า
เธออยู่ด้วยตลอด เคียงบ่าเคียงไหล่
เขาดูมีความสุข และคนก็ชอบเธอ
(โคดี้ ออตต์ เพื่อนเวด กริฟฟิน)
ผมว่าเธอนิสัยน่ารักมาก ใครก็อยากอยู่ด้วย
เข้ากับเธอได้ง่ายมาก
เธอเดินเข้ามาหาฉัน แล้วก็กอดฉัน
เธอดีใจมากที่ได้เจอฉัน รักครอบครัวเรา
(สเตฟานี่ ออตต์ เพื่อนเวด กริฟฟิน)
ภรรยาผมรักเธอ
"เวด นายเจอคนที่ดีพร้อมทุกอย่างแล้ว
คนนี้นายต้องแต่งด้วยเลย"
เวดทำงานกับสามีฉัน บ้านพวกเขาอยู่ใกล้ๆ ตรงนี้เอง
(แองเจล่า เพท เพื่อนเวด กริฟฟิน)
เราชอบชวนพวกเขามาบ้านอาทิตย์ละครั้ง
แล้วก็จะย่างสเต๊กกินกัน
ตอนที่ฉันเจอเทย์เลอร์ครั้งแรก เธอทำงานให้บริษัทจัดหางาน
แต่เธอบอกฉันว่าครอบครัวเธอมีเงินเยอะ
ผมได้ยินมาว่าเธอมีตายาย
ที่อาศัยอยู่แถวๆ บาสเซ็ตต์
พวกเขาเป็นคนที่ถือเงินทั้งหมด
ของบ่อน้ำมันทั้งหมดในซัลเฟอร์ริเวอร์บอตทอมส์
คือเงินเยอะมาก
ผมแบบ "โห เวด ถ้ามีเงินเยอะขนาดนี้
แถมยังนิสัยดี ชอบใช้เวลาอยู่กับนาย
มันตรงกับที่นายตามหามาตลอดเลยนะ"
ผมรู้ว่าพวกเขามีเงิน แต่ไม่รู้ว่ามีเท่าไหร่
เธอบอกว่าเธอมีเงินที่ยายของเธอจะแบ่งให้
แล้วเธอก็บอกว่าแม่เธอทะเลาะกับเธอเรื่องเงิน
เงินที่จริงๆ แล้วไม่ได้จะได้หรอก
แต่วันนึงเธอจะเป็นเศรษฐี
นั่นคือที่เธอบอกเรา
แม่เธอจะตัดเธอออกจากกองเงินทั้งหมด
เธอจะไม่ได้อะไรเลย
เธอเกลียดแม่เธอ และแม่เธอก็เกลียดเธอ
เทย์เลอร์พูดถึงแม่เหมือนแม่เป็นปีศาจหิวเงิน
(แม่ตัดฉันออกจากกองมรดกที่ยายจะให้)
ผมก็คอยช่วยสนับสนุนเธอให้ได้มากที่สุด
แต่ดราม่าครอบครัวมีมาเรื่อยๆ ไม่จบไม่สิ้น
ในมุมมองของผม จริงๆ พวกเขาไม่เหมาะกันเลย
เวดเกิดมาในครอบครัวที่ทำงานใช้แรงงาน
และก็ไม่ได้หาเงินได้มากมายอะไร
ส่วนเทย์เลอร์เกิดมาในครอบครัวที่มีเงินเยอะ
จากประสบการณ์ชีวิตของผม
ผมไม่เคยเห็นความสัมพันธ์แบบนั้นอยู่ได้นานเลย
จู่ๆ เธอก็ขายเฟอร์นิเจอร์ทั้งหมด
และย้ายออกจากบ้านที่เช่าอยู่
แล้วเธอก็ย้ายไปอยู่กับเวด
ฉันว่าตอนนี้แหละที่ฉันรู้ว่ามันเริ่มจริงจังมากขึ้น
(ตุลาคม 2019)
มันแปลกๆ ที่ดูเหมือนเธอมีของเก็บไม่เยอะ
เดินทางแบบคนของน้อย
เธอบอกว่าเพราะแม่เธอไม่อยากให้เธอได้มรดก
ทั้งเงินทั้งที่ดิน
เธอไม่รู้ว่าแม่เธอจะใช้วิธีรุนแรงถึงขั้นไหน
เธอบอก "ย้ายมาอยู่กับคุณน่าจะดี
เป็นหูเป็นตาให้กัน"
เธอก็เลยย้ายมา
เธอมีลูกสองคนอยู่แล้ว
ลูกสาวเธอจะมาอยู่กับเราวันจันทร์ถึงศุกร์
แต่เราไม่ค่อยได้เจอลูกชายอีกคน
ฉันสังเกตเห็นว่า แทนที่จะใช้เวลาอยู่กับลูกสาวสองต่อสองจริงๆ
เธอกลับสนใจว่าเวดทำอะไรอยู่
เรากำลังพยายามหาทางซ่อมรถบ้านให้คุณ
อันนี้พังแล้ว เวด
คุณขาดน็อตไปตัวนึง ฉันซ่อมได้ อย่าโกรธนะ
เธอดูเป็นคนใจใหญ่มาก ทำทุกอย่างในโลกได้เพื่อเวด
ทุกอย่างที่เขาขอ
ไม่ว่าจะตัดหญ้า เตรียมมื้อค่ำ
ฉันว่าเขาชอบตรงนั้น
เธอจะทำอาหารดีๆ เตรียมไว้ให้
ตอนผมกลับจากที่ทำงาน
เธอดูแลสัตว์
อะไรที่ผมขอให้เธอทำ เธอก็จะทำ เธอช่วยแบ่งเบางานไปได้เยอะ
หลังจากเริ่มอยู่กับเวด เธอก็มาที่บ้านฉันตลอด
ถึงจุดนี้ ฉันก็ได้ยินเรื่องแม่เธอมาแล้ว ไม่รู้กี่เรื่องต่อกี่เรื่อง
แล้ววันหนึ่งเธอก็บอกฉันว่า
ครอบครัวเธอไม่มีใครเอาแม่เธอแล้ว เพราะขู่เธอ
เธอเลยจะได้เงินจากยายเพิ่มขึ้น
(ธุรกรรมธนาคาร กำลังดำเนินการ)
เธอจะได้รับมรดกประมาณแปดล้าน
เงินแปดล้านดอลลาร์เป็นอะไรที่ ไม่ได้ยินกันทุกวันนะ
ผมไม่รู้จะคิดยังไงดี
แต่เธอบอกว่ามันจะทำให้ทุกอย่างดีขึ้นมาก
เวดคิดว่าตายายเธอจะยกทั้งหมดนั่นให้เธอ
ในพินัยกรรมอะไรแบบนั้น แล้วเวดก็แบบ
"โห ถ้าพวกเขาทำแบบนั้น ฉันก็สบายแล้ว"
(พฤศจิกายน 2019)
ทันทีที่ดูท่าว่าพวกเขาจะได้เงินก้อนใหญ่ก้อนนี้มา
พวกเขาก็ซื้อโน่นซื้อนี่
ซื้อรถยนต์ รถยูทีวี แล้วก็วัวเป็นฝูง
ซื้อรถยูทีวีสองหมื่นดอลลาร์
ซื้อรถแทรกเตอร์ หกหรือแปดหมื่นดอลลาร์นี่แหละให้เขา
แล้วก็ไปซื้อรถกระบะ 87,000 ดอลลาร์
คือเงินมันต้องมาจากไหนสักที่สิ
มันเหมือนรถคาดิลแลค
ผมก็นั่งคิดว่านั่นรถกระบะราคาแสนดอลลาร์
ไม่มีทางซื้อได้หรอก
เขาบอก "ผมจะบอกอะไรให้
มีบางอย่างที่คุณไม่รู้เกี่ยวกับผม"
ฉันหาซื้อรถมาสักพักแล้ว
แล้วเธอก็ขับมาจอดที่บ้านฉัน
แล้วเธอก็ถาม "ชอบรถใหม่ฉันไหม"
ฉันก็บอก "สวยดีนะ"
แล้วเธอก็บอก "นี่รถคุณ ฉันซื้อให้"
เวดโพสต์ลงเฟซบุ๊ก
ดูจากรูปก็จะเห็นว่าฉันยังงงๆ อยู่
กับเวด ฉันได้เห็นด้านหนึ่งของเขา ที่ฉันไม่เคยเห็นมาก่อน
แบบเขาสมควรได้มากกว่านี้
แต่ของชิ้นใหญ่คือฟาร์มใหญ่ที่เวดอยากได้
และเทย์เลอร์ก็จะทำให้เขาสมหวัง
เธอบอกผมว่าเธออยากซื้อที่ดินสวยๆ สักผืน
ราคาเท่าไหร่ไม่เกี่ยง
ผมเลยบอกเธอ "มีที่ดินอยู่ผืนนึง ในแฮร์ริส โอคลาโฮมา
อยู่ตรงแม่น้ำเรดริเวอร์"
ฤดูใบไม้ร่วงปี 2019 ผมได้รับโทรศัพท์จากผู้หญิงที่ชื่อเทย์เลอร์
(รัสตี้ โลว์ นายหน้าอสังหาฯ)
เธอเป็นหญิงสาวที่ดูดีมาก
พูดจาแบบมืออาชีพมาก
เธอสนใจอยากได้ที่ดินที่ชื่อพีแคน พอยต์
(พีแคน พอยต์ แฮร์ริส รัฐโอคลาโฮมา)
เธอกับเวดคุยกันเรื่องนี้มานานแล้ว
และกำลังมองหาที่ที่พวกเขาเรียกว่า สวรรค์ของนักกีฬาท้องถิ่น
เวดสนใจหมูป่าของที่นั่นมาก
เธอใส่กางเกงยีนส์ แต่งตัวดี ทำผมสวย
โดยเฉพาะในวงการฟาร์มพืชและสัตว์
(เรเน ฮาร์วีย์ โลว์ นายหน้าอสังหาฯ)
พวกเขาเป็นคนที่ติดดินมาก
ที่อาจจะดูเหมือนซื้ออสังหาฯ มูลค่าหลายล้านดอลลาร์ไม่ได้
แต่จริงๆ แล้วพวกเขาซื้ออสังหาฯ มูลค่าล้านดอลลาร์ได้หลายที่เลย
ความคิดแรกของผมคือ เธอคงมีเงินครอบครัว
เธอแสดงท่าทีแบบนั้นและพร้อมจะยื่นข้อเสนอ
สี่ล้านดอลลาร์ ถ้าจำไม่ผิด
เธอยืนกรานว่าจะจ่ายเป็นเงินสด
เราก็เชียร์ให้เธอเอาเลย
มีบ้าน มีโรงนา และส่วนนั้น
มีโรงนาใหญ่หนึ่งหลัง
แล้วก็มี…
(คริสต์มาส 2019)
เหมือนเป็นบ้านชั่วคราวครึ่งหลัง
แล้วก็มีโรงทำความสะอาดถั่วพีแคน
แต่เราไม่ได้อุปกรณ์ส่วนนั้น
ตอนเราไปรวมญาติกันที่บ้านน้องสาวฉันในวันนั้น
พวกเขาก็พูดนำเสนอนิดหน่อยต่อหน้าทุกคน
มันเป็นเรื่องใหญ่สำหรับเทย์เลอร์กับเวด
เราก็เลยถ่ายวิดีโอไว้
เราจะใช้มันคัดแยกผลพีแคน มีพื้นที่ประมาณ 1,250 ไร่
เวดถอยออกไปอยู่ข้างหลัง และเธอก็ยืนอยู่กลางห้อง
ความสนใจทั้งหมดพุ่งไปที่เธอ
เราตื่นเต้นกันมาก มันเป็นการผจญภัยครั้งใหญ่สำหรับเราทั้งคู่
ทุกคนฟัง
และก็ทึ่งกับทุกอย่าง
ว้าว
- ที่นั่นเจ๋งสุดๆ เลย - สุขสันต์วันคริสต์มาส
- ขอบคุณ - สุขสันต์วันคริสต์มาส
เธอเปล่งประกาย
เธอวาดภาพอนาคตที่สวยงามไว้
เรื่องของเรื่องคือ
เธอไม่ได้อยากได้พีแคน พอยต์ให้ตัวเอง
แต่เธอรู้ว่าเวดอยากได้
เธอทำให้ทุกอย่างดูเหมือน
เป็นเรื่องปกติ หรือไม่ก็เหมือนฝันเป็นจริง
ผมรู้จักเทย์เลอร์ได้แค่ไม่กี่เดือน
แต่ก็ยังมีบางอย่างที่ทำให้ผมสงสัย
ทุกอย่างมันเกิดขึ้นเร็วเกินไป
เกิดอะไรขึ้นกับรถที่เธอให้คุณ
ฉันใช้อยู่ประมาณสามสัปดาห์ แล้วเธอก็บอกว่า
"ฉันอยากให้ทุกคนเอารถไปจอดที่บ้านเวด
แพตเทอร์สัน นิสสันจะมารับรถ เพราะมีการเรียกรถคืนไปตรวจสอบ"
ฉันเลยโทรไปถามตัวแทนจำหน่าย "เกิดอะไรขึ้นกับรถฉัน"
ทางนั้นก็บอก "รถคันนั้นยังไม่ได้จ่ายเงิน เราเลยมาเอาไป"
มันถูกยึดไป
ฉันก็ "โอ้
โอเค"
คนเป็นแม่จะรู้ได้เองเลย
จะรู้เลยถ้าเป็นเรื่องลูกของเรา เป็นสัมผัสที่หกหรืออะไรสักอย่าง
จะรู้เลยว่ามีบางอย่างไม่ชอบมาพากล
ฉันเริ่มกังวล
จะเกิดอะไรขึ้นถ้ามันไม่ผ่าน
เพราะฉันรู้ว่าเขาไม่มีปัญญาซื้อของพวกนั้นหรอก
เขาจ่ายไม่ไหวหรอก
เธอกับเวดเซ็นรับข้อเสนอ
สองสามวันต่อมา เราก็ได้เอกสารมา
และผมก็ขอให้เธอยืนยันหลักฐานทางการเงิน
สุดท้ายเธอจะได้รับมรดก
เราต้องตรวจสอบที่มาที่ไปให้ละเอียดหน่อย
ถ้าเป็นธุรกรรมเงินสด ที่มาจากกองทรัสต์หรือเงินมรดก
ผมอาจได้รับโทรศัพท์จากทนายของเธอ
ผมได้รับจดหมาย จากนายธนาคารในพื้นที่สองสามฉบับ
หลายครั้งที่การสื่อสารเหล่านี้ จะมาถึงเราในเวลาแปลกๆ
อย่างหลังห้าโมงเย็นพอดี
หรืออาจจะเป็นเช้าวันเสาร์
เทย์เลอร์ให้ผมติดต่อกับเชลลี่ ลิงซ์ ที่ดูแลเงินค่าเช่าสัมปทานน้ำมันให้เธอ
ผมพยายามติดต่อเชลลี่อยู่สองสามครั้ง
เราโทรไป เราฝากข้อความเสียงไว้
มีครั้งหนึ่ง เชลลี่อีเมลกลับมาหาเรา เหมือนจะต่อว่าเรากลายๆ
ที่ถามคำถามส่วนตัว เกี่ยวกับลูกค้าของเธอมากเกินไป
"คุณโลว์ ข้อมูลธนาคารเป็นความลับสุดยอด
ลูกค้าไม่โอเคที่ผู้ขายโทรหาธนาคาร
เรายังยืนยันหนักแน่นตามเดิมในเรื่องนั้น ขอบคุณ เชลลี่"
ผมโดนด่าเละเลยที่ไปเช็กข้อมูลของเธอ
พอเวลาผ่านไป เทย์เลอร์แนะนำเรากับลุงคนหนึ่ง
ที่มาจากแถบตะวันตกเฉียงเหนือชื่อบุตช์
และลุงบุตช์จะโอนเงินสามแสนดอลลาร์
เพื่อที่เธอจะได้เขียนเช็คสองใบ ใบละ 150,000 ดอลลาร์
เป็นเงินมัดจำในบัญชีคนกลาง
แต่ก็ไม่ได้ทำอีก
ผมไม่รู้จะคิดยังไงดี
ผมไม่เคยเจอเรื่องที่เยอะ และเร็วขนาดนี้ในคราวเดียวมาก่อน
ผมคิดว่ามันต้องมีอะไรมากกว่านั้น
หลายครั้งผมไปทำงาน แล้วไปปรึกษาโรเจอร์ เจ้านายผม
เขาก็บอก "ทุกอย่างมีเหตุผลของมัน
ผมกับภรรยารักเธอมาก
ผมไม่เห็นว่าเธอจะพาคุณไปในทางที่ไม่ดี
ดังนั้นไม่ว่าเธอจะบอกอะไรคุณ มันก็ต้องเป็นความจริง"
จู่ๆ เงินก็ไม่มาอย่างที่บอก
แล้วก็ทะเลาะกันมากขึ้นเรื่อยๆ
(เวดไม่สนใจฉัน)
(ฉันคงมีค่าแค่นี้)
เธอจะส่งข้อความมาบอกฉัน "ฉันว่าเขาไม่รักฉัน"
"ฉันซื้อรถกระบะนี่ให้เขา แต่เขาก็ยังทำกับฉันไม่ต่างไปจากเดิม"
"ฉันว่าเขาอาจจะคุยกับคนอื่นอยู่"
ช่วยโทรกลับหาฉันได้ไหม
ฉันโทรหาคุณหลายครั้งแล้ว
ฉันกำลังคิดหาทางเพื่อจะได้บอกเชลลี่
โทรกลับหาฉันให้ได้เลยนะ
เธอเครียดอยู่ตลอดเพราะกลัวว่าจะเสียเวดไป
ฉันทำงานจากที่บ้าน และมองเห็นบ้านเขาจากที่ที่ฉันทำงาน
เห็นเวดขี่รถยูทีวีออกไปที่ฟาร์ม
(ทิฟฟานี่ เมย์นาร์ด เพื่อนบ้านเวด)
และเธอก็จะกอดเขา
โอบไว้ในอ้อมแขนแบบ "นี่ผู้ชายของฉัน
ฉันรักเขามาก"
แต่เวดดู…
เขาดูห่างเหินกับเธอมาก
(มกราคม 2020)
วันหนึ่งเธอมาที่บ้านฉัน ตอนที่เธอกับเวดทะเลาะกันบ่อยๆ
เธออยากมาหาฉัน ในฐานะหมอจัดกระดูกซึ่งฉันเป็นอยู่
เธอเข้ามาแบบตื่นเต้นดีใจมาก มีความสุขมาก
เธอบอก "ฉันอยากให้คุณคุยกับร่างกายฉัน แล้วถามว่าฉันท้องไหม"
ฉันถามเธอ "ทำไมถึงคิดว่าท้อง"
เธอบอก "ฉันส่องกระจก แล้วเห็นว่าออร่าฉันเปลี่ยนไป
ฉันรู้สึกได้
แล้วฉันจะบอกเวดยังไงดี"
ฉันบอก "ไม่ต้องบอก
อย่าเพิ่งบอกเวดจนกว่าจะรู้แน่ๆ" เธอเชื่อฉัน
เย็นวันหนึ่ง เธอบอกผม "ฉันมั่นใจว่าฉันท้อง"
แองเจล่าพาเธอไปหาหมอ เธอไปตรวจ ผลปรากฏว่า
เธอออกมาพร้อมเอกสารที่บอกว่าเธอท้อง
เธอส่งข้อความมาบอกฉัน
"เหมือนฉันจะท้องแล้วแหละ"
ผมก็แบบ "ยินดีด้วย"
พวกเขาประกาศว่าเธอท้อง ฉันก็คิด "โอเค"
เวดอาจจะกังวลนิดหน่อย
เกี่ยวกับสิ่งที่จะเกิดขึ้นและเปลี่ยนชีวิตเขา
ผมชอบแบบค่อยเป็นค่อยไป ไม่ใช่ก้าวกระโดด
จากคบกันเดือนเดียวไปเป็น "ฉันท้องแล้ว"
แต่โรเจอร์ดีใจมาก แองเจล่าก็ดีใจ
ถ้าเธอท้อง ผมก็โอเค
เธอบอกว่า "ฉันอยากให้เด็กคนนี้ เรียกคุณว่าป้าเบ
ป้าที่ดีที่สุดในโลก"
เธอเลยไปสั่งทำเสื้อ
ฉันรู้ว่าเธอเตรียมพร้อม
เราเปิดท้ายขายของกันบนถนน แล้วก็มีเก้าอี้กินข้าวเด็กตัวหนึ่ง
เธอก็แบบ "อยากได้เก้าอี้กินข้าวเด็กตัวนั้น"
เราเอาไปให้เธอ เธอตื่นเต้นที่ได้ไป
ผมไม่เคยมีลูกมาก่อน นี่เป็นครั้งแรกสำหรับผม
แต่เธอมีลูกมาแล้วสองคน คุณเป็นผู้เชี่ยวชาญ
คุณว่าไง ผมก็ว่างั้น
ฉันรู้สึกว่าเขาถูกบีบด้วยหน้าที่
แต่ฉันคิดว่าเงินช่วยให้เขาทำหน้าที่นั้น
(กุมภาพันธ์ 2020)
(เจ็ดเดือนก่อนกำหนดคลอดของเทย์เลอร์)
เธอบอกโคดี้กับสเตฟานี่ ว่าอยากจัดงานเฉลยเพศลูก
ขีดสองเส้นเลย
(อยากได้อะไรที่เกี่ยวกับการล่าหมูป่าให้เวด)
(โอเค คิดเหมือนกัน ไม่ก็วัว)
(อ้อ ใช่ ไม่ก็วัว)
ฉันแบบ "ว้าว น่าตื่นเต้นจัง"
แต่วันหนึ่งฉันถามโคดี้
ฉันแบบ "ฉันว่าเธอคงมีเพื่อนไม่เยอะ"
เพราะท่าทีที่เธอแสดงออกกับฉัน
เขาก็แบบ "ก็ทำตัวดีๆ กับเธอไว้
เธอชอบคุณมาก งั้นจัดวันนี้กัน"
(งานเฉลยเพศลูกเวดกับเทย์เลอร์)
เธอมีรายชื่อคนที่เธออยากเชิญ
ฉันถาม "ไม่เชิญแม่เชิญที่บ้านมาเหรอ"
เธอบอก "ไม่ อย่าบอกแม่ฉันนะ
อย่าบอกใครใน… ไม่ได้ เราไม่ทำแบบนั้น"
เทย์เลอร์ส่งผลตรวจมาให้ฉัน ที่บอกว่าเป็นลูกผู้หญิงหรือผู้ชาย
ฉันก็ส่งต่อให้เพื่อนเธอ
ในนั้นเขียนว่า "ยินดีด้วยเทย์เลอร์ พาร์เกอร์ คุณได้ลูกสาว"
ฉันก็ดูเอกสารนี้แบบละเอียดเลย
แล้วก็สังเกตเห็นวันที่
วันที่ในนั้นเป็นปี 2016
ฉันเลยโทรถามเธอ "แน่ใจนะว่าเอกสารถูกแล้ว"
แล้วเธอก็บอก "เดี๋ยวโทรหาหมอเดี๋ยวนี้เลย"
ผ่านไปแค่ 30 วินาทีได้
เธอบอก "วันนั้นห้องแล็บพิมพ์ผิด ไป 200 หรือ 100 ใบ
เดี๋ยวแล็บจะส่งใบใหม่มาให้ แต่เพศลูกถูกแล้ว"
ฉันรู้เลยว่ามีอะไรแปลกๆ
(มีนาคม 2020 หกเดือนก่อนกำหนดคลอดของเทย์เลอร์)
วันเฉลยเพศลูกบรรยากาศน่าอึดอัดมาก
แต่เธอดูตื่นเต้นมาก
เธอเริ่มกรี๊ด กระโดดโลดเต้น
ปรบมือ แล้วมันเงียบมาก
พวกเขาเดินอ้อมบ้านตรงนั้นมาทางข้างบ้าน
เอาลูกวัวมาตัวนึง ผูกโบว์สีชมพูที่คอ
พวกเขาตื่นเต้นกันใหญ่เลย
ผมก็เริ่มปรบมือปรบอะไรไป
ผมบอกเธอว่าผมชอบชื่อแคลนซี่
เธอเลยคิดชื่อกลาง แคลนซี่ เกล
ตอนเขาบอกฉัน ฉันก็แบบ "แปลกดี"
เขาบอกว่า "แม่ ผมเลือกชื่อนี้มาหลายปีแล้ว"
อยากถ่ายรูปกันไหม
เขาตื่นเต้น เขาอยากเป็นพ่อ
เขาอยากเป็นพ่อมาตลอด
ผู้ชายคนไหนไม่อยากเป็นพ่อบ้าง ผมไม่รู้ แต่มีไม่กี่คนหรอก
(กันยายน 2020)
ฉันเห็นรูปงานเฉลยเพศลูก
เธอมีลูกวัวผูกโบว์สีชมพู
เป็นลูกสาว
มันทำให้ฉันสะอิดสะเอียน
(แมคเคนซี่ ไบรท์ อดีตเพื่อนเทย์เลอร์ พาร์เกอร์)
ปั่นป่วนท้องไปหมด
เพราะฉันรู้
ว่าเธอท้องไม่ได้
เธอผ่าตัดมดลูกออกไปแล้ว
(ศูนย์สุขภาพสตรีนอร์ทอีสต์เท็กซัส เมาท์เพลเซนต์ รัฐเท็กซัส)
เราเริ่มเข้าไปเกี่ยวข้องกับเทย์เลอร์ในปี 2010
น่าจะตอนเธออายุ 17 ปีที่เธอตั้งครรภ์ครั้งแรก
หลังจากลูกคนที่สอง เธอไม่อยากมีลูกแล้ว
(นพ.คริสโตเฟอร์ เมสัน สูตินรีแพทย์)
เธอเลยตัดสินใจทำหมันถาวร
คือการผูกท่อนำไข่เพื่อไม่ให้มีลูกได้อีกต่อไป
เธอเซ็นเอกสารยินยอมถูกต้อง ผ่านช่วงรอมาแล้ว
และยังยืนกรานว่าจะทำ
เทย์เลอร์กลับมาอีกประมาณหนึ่งปีครึ่งให้หลัง พร้อมกับอาการเลือดออก
เธอมีก้อนซีสต์ที่รังไข่ข้างขวา
พอเราตรวจดูข้างใน
พบร่องรอยที่ดูเหมือนจะเป็น การตั้งครรภ์นอกมดลูกที่ท่อนำไข่ซ้ายอีกด้วย
ครรภ์นอกมดลูกตั้งครรภ์จนครบกำหนดไม่ได้
มันจะเป็นอันตราย และมีแนวโน้มเป็นอันตรายถึงชีวิต
เราตัดสินใจผ่าตัดมดลูก
และตัดท่อนำไข่ทั้งสองข้างกับรังไข่ข้างขวาออก
คนไข้ที่ตัดมดลูกออกไปแล้ว จะไม่สามารถตั้งครรภ์ได้อีก
เพราะไม่มีมดลูกให้ตั้งครรภ์แล้ว
(ฉากการค้นหาข้อมูลทางอินเทอร์เน็ตทั้งหมด อ้างอิงจากหลักฐานในศาล)
(รูปอัลตราซาวด์ปลอม)
(ปรับแต่งอัลตราซาวด์ ชื่อคนไข้ เทย์เลอร์ พาร์เกอร์)
(ชื่อโรงพยาบาล คลินิกสุขภาพสตรีนอร์ทอีสต์เท็กซัส)
(เพิ่มลงในรถเข็น)
นี่เป็นเมืองเล็ก และเธอเป็นคนไข้ของเรา
ปี 2020 เราเริ่มเห็นโพสต์ในโซเชียล เกี่ยวกับการตั้งครรภ์ของเธอ
(เมลิสซ่า เมสัน ผู้จัดการศูนย์สุขภาพสตรีนอร์ทอีสต์เท็กซัส)
(เราได้ลูกสาว!)
ตอนที่เรารู้ว่าเทย์เลอร์บอกว่าเธอท้อง
และประกาศบนเฟซบุ๊ก
เรางงมากเพราะเรารู้ว่าเธอท้องไม่ได้
เราพูดอะไรออกสื่อไม่ได้ เพราะมีกฎหมายความเป็นส่วนตัวคุ้มครองอยู่
เราจะละเมิดกฎหมายคุ้มครองข้อมูลสุขภาพไม่ได้
เว้นแต่จะเป็นอันตรายต่อคนอื่น
เราตกอยู่ในที่นั่งลำบากมาก
ฉันกับแอ๊บบี้รู้ เธอไม่ใช่อย่างที่เธอพยายามทำให้คนอื่นเห็น
ตอนที่ฉันเจอเทย์เลอร์ครั้งแรก เราคลิกกันทันที
เธอกลายมาเป็นเพื่อนที่ฉันสนิทด้วยมากๆ พูดได้เลยว่าแทบจะข้ามคืน
ก่อนที่ทุกอย่างจะเกิดขึ้น ฉัน เคนซี่ เทย์เลอร์เป็นเพื่อนสนิทกัน
(แอ๊บบี้ อดีตเพื่อนเทย์เลอร์)
เราใช้เวลาอยู่ด้วยกันตลอด
ตลอด 24 ชั่วโมง ถ้าเราไม่ได้อยู่ด้วยกัน ก็จะมีเราอย่างน้อยสองคนที่อยู่ด้วยกัน
ความรู้สึกของเราเชื่อมโยงถึงกันมาก ถ้าฉันเศร้า เธอก็จะเศร้าไปด้วย
ถ้าเธอเศร้า ฉันก็เศร้า ถ้าเธอมีความสุข ฉันก็มี
แต่ฉันก็เป็นห่วงเธอมาก
ในฐานะเพื่อนสนิท ฉันเป็นห่วงมาก เพราะเทย์เลอร์ป่วยตลอด
เธอป่วยตลอดเวลา เป็นนั่นเป็นนี่ตลอด
เธอเข้าออกโรงพยาบาลเป็นว่าเล่น
ฉันจำได้ว่ามีรูปของเธอ
ในโรงพยาบาลตลอดที่ถ่ายเซลฟี่
เทย์เลอร์บอกฉันว่า เป็นโรคปลอกประสาทเสื่อมแข็ง
แล้วก็เป็นมะเร็งด้วย ตามที่เข้าใจ
ครั้งหนึ่งเธอมีเนื้องอกในสมองหรืออะไรสักอย่าง
เธอเป็นสโตรก
ทุกอย่างมันส่งผลกระทบถึงกันหมด
มีโพสต์เกี่ยวกับเรื่องนี้เยอะมาก
บางครั้งก็เห็นได้เลยว่าเธอมีความผิดปกติ หลงเหลือจากสโตรก
จะเห็นว่าพูดไม่ชัด หน้าเบี้ยว
ฉันถึงกับเชื่อจริงๆ ว่าเธอเป็นสโตรก
เทย์เลอร์มีเรื่องตลอด
เธอจะโพสต์ลงเฟซบุ๊ก
ถ้าไม่ป่วยก็จะปวดหัว
หลังจากที่มันเกิดขึ้นซ้ำแล้วซ้ำเล่า
ฉันก็เริ่มคิดว่าอาจจะไม่ได้ป่วยจริง
อาจจะเป็นอย่างอื่น
ในขณะเดียวกัน
ฉันก็มีปัญหาสุขภาพ
และหมอบอกว่าฉันจะมีลูกตามธรรมชาติไม่ได้
เทย์เลอร์แชร์ความรู้สึกนั้นกับฉัน
แล้วพอเธอรู้ว่าฉันท้อง
มันก็เหมือนเธอท้องด้วย
มันน่าตื่นเต้นมากสำหรับเราทั้งคู่
พอท้องฉันเริ่มโตขึ้นเรื่อยๆ เธอก็อยากเข้ามามีส่วนในทุกๆ เรื่อง
ในฐานะเพื่อนสนิท ฉันก็โอเคนะ
แต่หลังจากเทย์เลอร์รู้ว่าแมคเคนซี่ได้ลูกสาว
ทุกอย่างก็เริ่มแปลกแบบสุดๆ
เธออยากจัดงานเฉลยเพศ
เธออยากไปด้วยตอนอัลตราซาวด์
เธออยากรู้ว่ามีนัดหาหมอเมื่อไหร่
เคนซี่เป็นยังไง เด็กเป็นยังไง
เธออยากรหัสล็อกอิน แอปติดตามการตั้งครรภ์ของฉัน
จะได้คอยดูความคืบหน้าของครรภ์ฉัน
มันน่ากังวล
เข้าใจนะว่าดีใจด้วย แต่ไม่ต้องดีใจจนเกินเหตุขนาดนั้นก็ได้
เหมือนเธออยากเป็นคนท้องเอง
แล้วเธอก็ถามว่า มีพวกเราคนไหนอุ้มท้องให้เธอได้ไหม
เธอบอก "โอเค ฉันยอมรับว่ามีลูกอีกไม่ได้แล้ว
มีใครอยากอุ้มท้องให้ฉันไหม"
เธอบอกว่าใครก็ตามที่อุ้มท้องลูกคนนี้ จะได้ค่าตอบแทนอย่างน้อย 50,000 ดอลลาร์
แต่จะมีลูกอีกคนได้ยังไง
ในเมื่อลูกสองคนที่มีอยู่แล้วยังไม่ดูแลเลย
นั่นเป็นครั้งแรก ที่ฉันถอยห่างจากเทย์เลอร์ แล้วแบบ…
"เธอทำฉันกลัวนะ"
เธอหมกมุ่นกับการตั้งครรภ์ของฉัน
ฉันเลยต้องตัดเธอออกไปจากชีวิต
แล้วฉันก็รู้จากโซเชียลของเธอว่าเธอท้อง
ว่าเธอกับเวดกำลังจะมีลูก
ฉันรู้สึกว่าเธอออกห่าง จากกลุ่มเพื่อนเราไปไกลมากพอ
ที่จะเริ่มโกหกเรื่องทั้งหมดนี้ใหม่อีกครั้งได้
เวดไม่รู้ว่าเธอผ่าตัดมดลูกออกไปแล้ว
หลังจากงานเฉลยเพศลูก ฉันโทรไปถามแล็บนั้น
"สวัสดีค่ะ มีคนที่ฉันรู้จักไปตรวจที่แล็บของคุณ"
แล้วฉันก็อ่านเอกสารเฉลยเพศลูกให้ผู้หญิงคนนี้ฟัง
แล้วเธอก็บอก "เราไม่ส่งอะไรแบบนั้น"
ฉันโทรไปที่คลินิกและคุยกับผู้จัดการ
เธอพูด "ขออนุญาตถามชื่อเธอได้ไหม"
ฉันบอก "เทย์เลอร์ พาร์เกอร์"
เพราะกฎหมายคุ้มครองข้อมูลสุขภาพ ฉันบอกเธอไปว่า
"ฉันไม่สามารถให้ข้อมูลใดๆ ได้ เพราะเธอเคยเป็นคนไข้ของเรา"
"แต่จากที่เล่ามา ฉันบอกได้แค่ว่าให้เชื่อ…"
"สัญชาตญาณตัวเอง"
แล้วฉันก็หยุดเรื่องไว้แค่นั้น
ถึงจุดนี้ ฉันกับคอนนี่ก็คุยกันแบบว่า
เทย์เลอร์พูดหลายอย่างที่ไม่สมเหตุสมผล
เราคุยกันทุกวันถึงเรื่องที่เธอรู้มาหรือค้นพบ
และคลินิกบางที่ที่เธอบอกว่าไปมา
พวกเขาไม่บอก แต่ก็บอกประมาณว่า
"คุณน่าจะคิดถูกแล้ว"
ตอนนั้นฉันถามแองเจล่า
"ได้เข้าไปในเฮลท์แคร์เอ็กซ์เพรส กับเทย์เลอร์ไหม"
เธอบอก "ไม่"
(ผลตรวจครรภ์เป็นบวก)
เธอนั่งอยู่บนเตียงตอนห้าทุ่มเที่ยงคืน
พยายามสืบ
ตอนแรกผมก็พูดดีๆ "ที่รัก ทำอะไรอยู่ ยังไม่นอน"
"ก็แค่เลื่อนดูเทย์เลอร์…"
"ทำไมต้องเลื่อนดูด้วย บ้าอะไรเนี่ย
ให้ตายสิ เลิกยุ่งเรื่องนั้นได้แล้ว"
ฉันก็แบบ
"ฉันบ้ารึเปล่า เธอคงไม่ทำขนาดนี้หรอก ถ้าไม่ได้ท้องจริงๆ"
ที่งานเฉลยเพศ พ่อเธอมาด้วย ลูกๆ เธอก็มา
ในหัวก็คิด
"ถ้าไม่จริง พวกเขาจะมาทำไม
พวกเขาต้องรู้สิ"
เธอท้องจริงแหละ ไม่งั้นก็ต้องมีใครออกมาพูดอะไรแล้ว
(คิดว่าเล่นเกมอยู่เหรอ เวด)
(ฉันทำลายเธอได้เหมือนกัน)
(เธอไม่ได้รักแม่นั่นหรอก เธอเกลียดมัน)
ผมเริ่มได้รับอีเมลและข้อความ ตอนที่ผมอยู่ที่ทำงาน
มาจากเบอร์ที่ไม่รู้จัก
(เธอไม่อยากได้อีอ้วนนั่นหรอก)
ผมกับเทย์เลอร์ได้รับแทบทุกวัน
ผมได้ส่วนนึง เธอได้ส่วนนึง
(เวดเกลียดเธอ ครอบครัวเธอเกลียดเธอ)
คนนี้ส่งข้อความหาเขาแบบนึกจะส่งก็ส่ง
ตลอดทั้งวันทั้งคืน
ไม่ใช่แค่หนึ่งหรือสองข้อความ แต่เป็นแปดหรือสิบข้อความต่อวัน
เป็นข้อความที่อ่านแล้วคิด "ใครคิดแบบนี้กัน"
ความคิดแย่ๆ
(ผลักเทย์เลอร์ตกบันได จะได้ไม่ต้องมีลูกด้วยกัน)
ฉันได้รับจดหมายฉบับหนึ่ง ส่งมาในอีเมลงานของฉัน
นั่นคือจุดที่มันเริ่มเข้ามาพัวพันกับชีวิตเราจริงๆ
เขียนมาว่า "ฟังนะ เธอไม่รู้อะไรเกี่ยวกับเทย์เลอร์เลย
อย่าพยายามทำตัวเป็นแม่มัน
ฉันจะทำให้มันซึมเศร้าหนักมาก
จนอาจจะถึงขั้นที่มันพยายามฆ่าตัวตาย เหมือนที่มันเคยทำมาก่อน
แต่ถ้าไม่สำเร็จ ฉันจะทำให้เวดทิ้งมันไปเอง"
ฉันบอกเวด "มันต้องมีอะไรแน่ๆ
มันไม่ปกติแล้ว"
สุดท้ายเขาก็โทรหาฉันแล้วบอก "แม่ ดูข้อความพวกนี้สิ"
(ฉันทำทั้งหมดนี้เพื่อให้เทย์เลอร์รับกรรม)
(ฉันแฮ็กคอมที่ทำงานเทย์เลอร์)
"เรารู้มาวันนี้ว่าแม่ของเทย์เลอร์เป็นคนส่ง"
(เข้าถึงบัญชีไม่ได้อีก)
เย็นวันหนึ่ง เธอโทรหาผม เสียงดูว้าวุ่นมาก
ร้องไห้ทางโทรศัพท์ และเล่าเรื่องทั้งหมดให้ผมฟัง
ว่าแม่เธอกลับเข้ามาในชีวิต
ก่อปัญหาให้เธอสารพัดอย่าง และไม่มีทางจบด้วยดี
(เราจำเป็นต้องยกเลิกดีลซื้อขายที่ดิน)
เธอว้าวุ่นใจมาก
ตอนที่ต้องบอกเราว่าแผนล่มแล้ว
เธอซื้อไม่ได้แล้ว
ตามที่กล่าวอ้างมา แม่ของเธอไปที่ธนาคารก่อนหน้านั้น
และเปลี่ยนแปลงหลายอย่าง จนเธอเอาเงินออกมาไม่ได้
อยู่ๆ แม่เธอก็กลับเข้ามาในชีวิต
แล้วทั้งหมดนั้นก็เป็นฝีมือเธอนั่นแหละ
(ฉันทำให้เทเลอร์กลายเป็นคนโกหก และฉันก็ทำสำเร็จ)
(เทย์เลอร์ไม่รู้ว่าฉันคิดแผนทั้งหมดนี้ขึ้นมา)
ผมบอกเธอ "ไม่อยากเชื่อว่าแม่คุณจะทำแบบนี้
ไม่อยากเชื่อว่าคุณกับแม่จะหาข้อยุติเรื่องนี้ไม่ได้"
แต่พอแม่เธอรู้ว่าเธอท้อง
ก็ไม่อยากให้เธอมีลูกกับผม
ที่จะเป็นคนที่ได้มรดกอะไรแบบนั้น
เธอบอกว่า "ฉันเตือนเธอแล้วนะ ว่าเทย์เลอร์เป็นคนยังไง"
เขาลำบากใจมาก ที่ต้องกลับไปเผชิญหน้ากับครอบครัวของเขา
โดยที่รู้ทั้งรู้ว่าแผนล่มหมดแล้ว
(ลูกจีสุดที่รักของฉันกำลังโตวันโตคืน)
ท่ามกลางเรื่องราวทุกอย่างที่เกิดขึ้น
เทย์เลอร์พยายามสร้างภาพให้ดูเป็น ครอบครัวที่มีความสุขไม่ทุกข์ไม่ร้อน
อย่างท้องหลายสัปดาห์ แล้วเอามือวางบนท้องอะไรแบบนั้น
(คุณแม่คนนี้กำลังเปล่งประกาย)
(แคลนซี่ เกลจะต้องรักคุณมากแน่ๆ)
คนเห็นแค่ด้านที่อยู่ในโซเชียล
เห็นแค่หน้ายิ้มมีความสุข ความสัมพันธ์ที่รักใคร่มีความสุข
ทุกอย่างหมุนรอบตัวเทย์เลอร์ เธอรู้สึกมีตัวตนจากการยอมรับของคนอื่น
ฉันรู้จักเทย์เลอร์ตั้งแต่ม.ต้นจนถึงม.ปลาย
เธอแคร์เรื่องรูปลักษณ์ แคร์เรื่องน้ำหนัก
แต่เธอไม่มั่นใจในตัวเองมากๆ
(เดเบรอาห์ โจนส์ เพื่อนร่วมชั้นเทเลอร์ พาร์เกอร์)
เทย์เลอร์มักจะนัดเจอผู้ชายส่วนใหญ่ ที่คุยด้วยจากในเน็ต
เธอชอบขอรูปผู้หญิงคนอื่นที่ถ่ายตั้งแต่คอลงมา
เธอไม่อายที่จะบอกว่า
"ฉันจะส่งให้ผู้ชายที่ฉันคุยด้วย"
พวกผู้หญิงก็คิด
"เธอขอรูปใหม่ฉันไปแบบเปิดเผย
เพื่อจะส่งไปหลอกคนแปลกหน้าเนี่ยนะ
เทย์เลอร์ พวกเขาจะทำไงถ้าเห็นตัวจริงเธอ"
ไม่นานก่อนที่ฉันจะได้รู้จักเธอ น้ำหนักเธอลดไปเยอะมาก
เธอไป
ผ่าตัดกระเพาะมา
เธอชอบพูดถึงผิวตัวเอง
บอกว่าอยากจะถอดผิวออกได้
แต่พอแต่งตัวเสร็จก็จะมั่นใจมาก
อะไรก็ทำลายความมั่นใจเธอไม่ได้
ฉันทำงานกับเทย์เลอร์ตั้งแต่ปี 2018 ถึง 2019
ตอนนั้นฉันเป็นผู้ประสานงานฝ่ายสรรหา
เธอดูเป็นคนทำงานดี จัดการงานได้อยู่หมัด
กระตือรือร้นที่จะเรียนรู้
ช่วงนั้นฉันกำลังเจอมรสุมชีวิต
ฉันเพิ่งเสียลูกสาวคนเล็กไป เมื่อเดือนกุมภาพันธ์ปี 2018
ลุกขึ้นไปทำงานได้ก็ถือว่าเก่งมากแล้ว
วันไหนที่ฉันรู้สึกแย่
เทย์เลอร์ก็จะพูดว่าเธอก็เสียลูกสาวไปเหมือนกัน
สมองเสียหายตั้งแต่เกิด
เธอก็เลยเข้าใจหัวอกฉันดี ว่ามันเจ็บปวดแค่ไหนที่ต้องอุ้มลูกในวันที่...
และการที่แม่หรือคนอีกคน ต้องมารู้สึกแบบเดียวกันนั้น
เพราะจะไม่รู้หรอกว่ามันรู้สึกยังไง จนกว่าจะได้เจอกับตัวเอง
มันเจ็บปวดเกินบรรยาย
และนั่นทำให้ฉันรู้สึกว่า เธอเข้าใจฉันและฉันก็เข้าใจเธอ
แต่แน่นอนว่ามันก็ไม่จริงอีก
เธอเลียนแบบคนอื่นในทุกแง่มุมของชีวิต
ฉันรู้สึกว่าเธอพยายามเลียนแบบ หลายอย่างที่ฉันเจอด้วย
เหมือนเธอต้องเอาชีวิตจริงของคนอื่น มาต่อเป็นชีวิตของเธอ
เพื่อให้ชีวิตเธอดูจริงขึ้นมาหน่อย
บอกว่าคลอดลูกที่สมองเสียหาย
ที่อุ้มไว้ตอนกำลังจะตายเหมือนที่ฉันทำกับลูกสาว
แต่มันเป็นเรื่องโกหก
นั่นเป็นเรื่องของลูกสาวฉัน
ไม่ใช่เรื่องที่เธอจะเอาไปใช้ปั่นหัวและโกหก
และมันรู้สึกเหมือนโดนล่วงละเมิดมาก
ต่อมาเราก็พบว่าเธอไม่ทำงานเลย
ไม่ทำนัดหมาย ไม่ป้อนข้อมูลใบสมัครเข้าระบบ
เธอแอบใช้ตำแหน่งงานของฉันในอีเมล โดยที่เจ้านายเราไม่รู้
(ผู้เชี่ยวชาญด้านการสรรหาบุคลากร อาชีพช่างฝีมือ)
ตอนนั้นเองที่เธอโดนไล่ออก
ในขณะเดียวกัน เทย์เลอร์ก็เริ่มทำธุรกิจ ถ่ายภาพเป็นงานเสริม
เธอจะทำช่วงสุดสัปดาห์
งานแต่งงาน ประกาศหมั้น ภาพครอบครัว ช่วงเวลาแห่งความสุข
เน้นครอบครัว แต่มีความสุข เหตุการณ์สำคัญในชีวิตที่เปลี่ยนชีวิต
เหมือนเธออยากเป็นส่วนหนึ่งของ…
(กันยายน 2019)
(เรแกน แฮนค็อก)
เรแกน ลูกสาวฉัน จ้างช่างภาพมาถ่ายรูปในงานแต่งงาน
ฉันถามว่ารู้จักได้ไง เคยถ่ายอะไรมา
(เจสซิก้า บรู๊คส์ แม่เรแกน แฮนค็อก)
เธอบอกว่าเพื่อนคนหนึ่งแนะนำมา
และเธออยากประหยัดงบ
คนนี้เลยเหมาะมาก
ชื่อเทย์เลอร์ พาร์เกอร์
เป็นหญิงสาวที่สุภาพมาก สวยมาก
สำหรับฉัน เธอเหมือนเรแกนมาก
รูปที่ถ่ายทั้งเรแกนและบรรยากาศงานแต่ง เธอเก็บภาพได้สวยมาก
และเทย์เลอร์ก็ทักทายทุกคน
บอกว่าเป็นใคร มาทำอะไร
(เอมิลี่ ชิเรย์ น้องสาวเรแกน แฮนค็อก)
และมันก็ไม่ได้รู้สึกว่าเธอเป็นแค่คนแปลกหน้า ที่พวกเราไม่เคยรู้จัก
ถึงจุดหนึ่งแทบจะเหมือนเป็นเพื่อนเจ้าสาวด้วยซ้ำ เพราะเธอถ่ายเซลฟี่กับเราทุกคน
ฉันถามถึงเธอว่าเป็นใคร มาจากไหน
เรแกนบอกว่าเธอกำลังมีปัญหา กับอดีตสามีของเธอ ถ้าจำไม่ผิด
เธอกำลังมีปัญหาชีวิต เรแกนก็พยายามรวมเธอเข้าไปด้วย
เพื่อไม่ให้เธอคิดมาก
ทั้งสองคนเลยสนิทกันมากขึ้น ได้รู้จักกันมากขึ้นตลอดกระบวนการนี้
เรแกนเลยชวน ให้เธออยู่ต่อกับทุกคนหลังงานเลี้ยง
เธอทำให้เทย์เลอร์รู้สึกเหมือนอยู่ในกลุ่มเรา
ทุกวันนี้ฉันก็ยังดูรูปพวกนั้นอยู่เลย เพราะวันนั้นเป็นวันที่วิเศษตราตรึงใจมาก
และเทย์เลอร์ในฐานะคนคนหนึ่ง
เราไม่มีทางรู้ได้เลยว่าเธอจะเป็นแบบอื่นไปได้
(มิถุนายน 2020 สามเดือนก่อนกำหนดคลอดของเทย์เลอร์)
(สั่งซื้อซิลิโคนท้องคนท้องราคาถูก)
(ซื้อเลย)
เธอไปหาหมอ
แต่ผมเข้าไปกับเธอไม่ได้เพราะตอนนั้นมีโควิด
พอผมพยายามจะไป เธอบอกว่าหมอมีเหตุฉุกเฉิน ไม่ก็เจอเราไม่ได้
เราต้องเลื่อนนัด
เธอเริ่มดูเหมือนคนท้องบ้างไหม
น้ำหนักเธอขึ้น
แต่ท้องดูไม่ค่อยโตเท่าไหร่
เทียบกับจำนวนเดือนที่เธอบอกว่าท้อง
แต่ในเฟซบุ๊กหรืออะไรสักอย่าง มีรูปอยู่
(คาวเกิร์ลตัวน้อยของพ่อแม่ แคลนซี่ เกลขยับเยอะเลยวันนี้)
เธอมาหาผมแล้วบอก "ลองจับตรงนี้"
แล้วจู่ๆ เด็กก็เตะ
(ดูใกล้ๆ)
ฉันรู้สึกได้ สามีฉันก็รู้สึกได้
แล้วทำไมจะไม่เชื่อล่ะ
สองคนนั้นอยู่ในโอวาทเทย์เลอร์ไปแล้ว
โรเจอร์จัดหนักใส่เวด แบบ "เฮ้ย รับผิดชอบหน่อยไหม
ดูแลผู้หญิงคนนี้กับลูกหน่อยไหม เพราะนั่นลูกนายนะ
เมียฉันรู้สึกได้ถึงเด็กที่ดิ้นในท้องเมียนาย"
ผมเห็นรูปเธออะไรสักอย่าง
สเตฟก็แบบ "ดูสิ วันนี้เธอผอม ดูนี่
ห้าวันก่อนดูเหมือนท้องเก้าเดือน"
นี่มันเรื่องบ้าบออะไรสักอย่างแน่ๆ
ช่วงฤดูร้อนนั้น เวลาที่เราอยู่ด้วยกันมีน้อยมาก
เธอไม่ค่อยอยากให้ผมเห็นเธอเปลือยกาย
เพราะเธอบอกว่าเธอไม่มั่นใจที่มีรอยแตกลาย
เราแทบไม่ได้ทำอะไรด้วยกันเลย
เวดบอกว่า "เฮ้ย เธอไม่ให้ฉันแตะตัว ไม่ให้เข้าใกล้ ไม่ให้ทำอะไรทั้งนั้น"
เขาแบบ "โคดี้ เราไม่ได้มีเซ็กซ์กัน มาสี่เดือนแล้ว สี่ห้าเดือนแล้ว"
ผมก็แบบ "อะไรนะ"
เธอเข้าห้องน้ำแล้วปิดประตู
แล้วก็ทำอะไรไม่รู้อยู่หลายชั่วโมง
เวดก็ทำอะไรของเขาไป
เขาไม่ใช่คนที่ไปทำงานแล้วกลับบ้าน
นั่งอยู่ในบ้าน แล้วอยู่ด้วยกัน
ทุกวัน เขาจะทำอะไรสักอย่างอยู่ตลอดเวลา
เขาไม่มีเวลานั่งคิดทบทวนว่าเกิดอะไรขึ้น
(เคลลีย์ เม โฟโตกราฟี)
คือเธอมีรูปอัลตราซาวด์ มีท้องปลอม
เธอมีมากพอที่จะทำให้มันดูน่าเชื่อ
สำหรับเธอ มันก็แค่ "อะไรที่ต้องทำก็จะทำ
ให้ผู้ชายคนนี้ยังอยู่กับฉัน"
(สิงหาคม 2020 หนึ่งเดือนก่อนกำหนดคลอดของเทย์เลอร์)
ฉันเป็นช่างภาพแนวคาวบอย
ฉันถ่ายภาพให้คาวบอย คนสูงอายุ
(เคลลีย์ เม เมย์ ช่างภาพ)
ถ่ายภาพทารกแรกเกิด งานหมั้น ภาพคนท้อง งานแต่ง
ฉันรับถ่ายเฉพาะงานแต่งคาวบอย
เทย์เลอร์ พาร์เกอร์ติดต่อมาหาฉัน อยากให้ฉันถ่ายภาพคนท้องให้
"ชอบภาพถ่ายคาวบอยชนบทของคุณมาก
ฉันเองก็เป็นช่างภาพ
อยากได้ภาพถ่ายคู่รักตั้งครรภ์แนวคาวบอย
ฉันอยากนอนบนหลังม้าโดยให้ท้องฉันหงายขึ้นฟ้า
แล้วให้เวดจูงม้า มองมาที่ฉัน แค่ไอเดียเฉยๆ"
เธอตื่นเต้นมากที่ได้ตั้งท้อง
ฉันรู้สึกว่าเธอชอบถ่ายรูป
เธอรู้สึกมั่นใจมาก
เธอดูมีความสุขสุดๆ ตื่นเต้น
ฉันใช้ระเบิดควันกับวัววาตูซีของฉัน ส่วนพวกเขาก็ทำท่าเหมือนกำลังตีเบอร์วัว
ควันเป็นสีชมพู ดูสวยเก๋มาก
เธอบอกว่าเธอพร้อมจะกลับมาเป็นปกติ กลับมาเป็นหุ่นเดิม
เธอน้ำหนักขึ้นเยอะ แต่เธอดูดีมาก
ฉันว่าเธอดูดีมาก
เราสนุกกันมากๆ
เราคุยกัน หัวเราะกัน
หลังจากพวกเขากลับไป ฉันบอกสามีด้วยว่า "โอ๊ย พวกเขาน่ารักมากเลย
เธอร่าเริงมาก เป็นมิตรมาก พวกเขาเป็นคนดีมากๆ เลย"
แล้วตอนนี้เธอก็ทำแบบนี้
ฉันเห็นรูป แน่นอนว่าเธอดูเหมือนคนท้องโย้
แล้วพี่สะใภ้ฉันก็แบบ
"ตายแล้ว เธอไม่รู้จักผู้หญิงคนนี้ แต่เขาชื่อแมคเคนซี่ ไบรท์
เขารู้จักเทย์เลอร์ เธอต้องส่งข้อความไปหาเขา"
สเตฟานี่ติดต่อมาหาฉัน
แล้วแบบ "เฮ้ มีเรื่องที่ฉันจำเป็นต้องรู้"
เธอบอกว่า "เทย์เลอร์มีลูกไม่ได้ เธอผ่าตัดมดลูกออกไปแล้ว"
"เธอไม่มีทางมีลูกได้แน่นอน"
"ข้างล่างนั่นไม่มีอะไรเหลือแล้ว"
คือ…
ข่าวแพร่ออกไป ทุกคนที่รู้
เริ่มพูดกันในกลุ่มของตัวเอง
"เธอท้องไม่ได้"
แต่ก็อีกนั่นแหละ มันเป็นนิสัยของเธอ ที่จะไปให้ไกลพอ
ที่จะโกหกเรื่องพวกนี้ได้อีก
แต่ก็ใกล้พอที่จะยังคุ้นเคยกับคนคนนั้น
แต่เธอได้เรแกน แล้วก็ติดหนึบกับเรแกนเลย
เลิกถ่ายได้แล้ว
ฉันจำได้แม่นเลย
เราเดินออกจากคลินิก แล้วเรแกนก็ได้รับข้อความในโทรศัพท์
แล้วเธอก็แบบ "โอ๊ย" ฉันถาม "เป็นอะไร"
เธอบอก "มีคนแกล้งเทย์เลอร์
พยายามบอกว่าเธอไม่ได้ท้องจริงๆ
บอกว่าเธอโกหก"
ฉันก็แบบ "ทำไม พวกเขาจะทำแบบนั้นไปทำไม"
เธอก็บอก "ไม่รู้ค่ะ แม่ คนก็แบบนี้แหละ"
เวลามีใครต้องการใครสักคน แต่ไม่มีใครอยู่ตรงนั้น
เรแกนจะอยู่ตรงนั้น
ตอนที่เธอท้องลูกสาวคนแรก เธออายุ 17 ปี
ตอนแรกฉันก็ลำบากใจนะ ฉันผิดหวัง
ผมโกรธมาก
(มาร์คัส บรู๊คส์ พ่อเลี้ยงเรแกน แฮนค็อก)
ผมไม่พอใจ
ผมรู้ว่ามันเปลี่ยนชีวิตได้
และทำให้การเริ่มต้นชีวิตยากขึ้นมาก
ฉันดีใจสุดๆ เลย เพราะเราสองคนรักเด็ก
เธออยากเป็นแม่มาตั้งแต่เด็ก
เหมือนเธอเกิดมาเพื่อเป็นแม่ นั่นคือสิ่งที่เธอเป็น
เธอเป็นแม่ที่ดีที่สุดเท่าที่ผมเคยเจอมาเลย
เธอไม่สนว่าเธออายุแค่ 17 เธอไม่ได้คิดถึงเรื่องนั้น
แน่นอนว่าเธออยากประสบความสำเร็จ แต่เธออยากเป็นแม่
แม่ที่ประสบความสำเร็จ
นี่จ้ะ ส้ม
หลังจากที่เธอคลอดลูกสาว เธอก็กล้าแสดงออกมากขึ้นแบบผิดหูผิดตา
แล้วเธอก็ได้เจอโฮเมอร์
เหมือนจะเดือนพฤษภาคม ที่เธอบอกเราว่าเธอท้องอีกครั้ง
และเราก็ดีใจกับเธอและโฮเมอร์มากๆ
พวกเขาตื่นเต้นกันมาก รู้สึกได้จากทุกคนเลย
ฉันว่าต้องเป็นลูกสาวแน่
อะไรอยู่ในท้องแม่
เด็กแบบไหน
น้องชายหรือน้องสาว
น้องสาว
เย้! น้องสาว!
ตอนนั้นไม่มีใครรู้เลยว่าเธอจะทำอะไร
ถึงจุดหนึ่ง เธอก็จะต้องแกล้งแท้งลูก
คือมันเป็นทางออกเดียว
เธอคงจะบอกว่า "ฉันแท้งลูกวันนี้"
แล้วเรื่องก็จะจบ แต่มันกลับไม่ใช่
ฉันได้ยินเรื่องผ่าตัดมดลูก แต่ฉันไม่มีหลักฐานเป็นลายลักษณ์อักษร
ไม่มีอะไรจากหมอ ไม่มีอะไรจะเอาไปให้เวดดูได้ว่า
"ดูสิ นี่มันโกหกทั้งเพ"
ฉันจะคอยป้อนคำถามเข้าไปในหัวเขา เขาก็ฟังฉันแต่โดยดี
แล้วเอาคำถามที่ฉันถามไปถามเธอ
แต่เธอก็จะแย้งทุกอย่างที่ฉันเสนอไปได้ตลอด
เธอแย้งได้ มันเลยเป็นการยื้อยุดฉุดกระชากกันไปมา
เธอบอก "ฉันแค่คิดว่า แม่คุณไม่อยากให้เรามีความสุข
แม่คุณคงไม่ไว้ใจฉัน"
เธอบอกว่า "ฉันจะทำให้ทุกอย่างจบลงด้วยดี"
คอนนี่ไม่อยากให้เวดโกรธเธอ
เธอเลยถอยออกมา แต่ฉันก็แบบ "ไม่สนหรอกนะ"
สุดท้ายฉันพูดไปว่า "ที่เธอบอกมามันโกหกทั้งหมด"
พอฉันพูดทุกอย่างออกไป เธอก็บอกว่า
"จะบอกให้ว่าเรื่องทั้งหมดนี้เกิดขึ้นได้ยังไง"
(แม่จ้างคนมาโกหกเยอะมาก เราไว้ใจใครไม่ได้)
เธอโทษแม่ของเธอสำหรับทุกเรื่องที่เธอทำ
(แม่เธอหลอกทุกคนว่าเธอท้อง แต่เธอท้องจริงงั้นเหรอ)
(ใช่แล้ว!!!)
ฟังไม่ขึ้นเลยสักอย่าง
ถ้าแม่เธอไม่อยากให้เธอท้อง แล้วจะจ้างคนมาปลอมอัลตราซาวด์ทำไม
(แม่เธอหลอกเรื่องเงิน แล้วทำเหมือนว่าเธอจะได้เงินงั้นเหรอ)
แต่ไม่ว่าฉันจะพูดอะไร เธอก็แถมาได้หมด
ถึงจะฟังดูบ้าบอแค่ไหนก็ตาม
(แม่ฉันเป็นบ้าไปแล้ว!!!)
ฉันคุยกับคนที่รู้จักป้าของเทย์เลอร์
ป้าคนนี้ให้เบอร์แม่ของเทย์เลอร์กับฉัน
แม่เธอพูด "ฉันก็รออยู่ว่าเมื่อไหร่จะมีใครโทรมา"
เธอบอกว่า "เทย์เลอร์มีลูกไม่ได้ เพราะผ่าตัดมดลูกออกไปแล้ว"
"ไม่ เราไม่มีเงิน
ไม่มีเงินมรดกอะไรทั้งนั้น
ไม่มีเงินอยู่ที่ไหนเลย"
ฉันโทรบอกคอนนี่ว่าคุยกับแม่เทย์เลอร์มา
มันไม่ใช่เรื่องใหม่ ที่เทย์เลอร์เป็นคนโกหกมาตลอด
ตอนนั้นฉันเลยพูด "ทำไมไม่บอกเวดหรือใครก็ได้สักคน"
และนั่นคือตอนที่หลานสาวเข้ามามีบทบาท
เธอกลัวมาก เพราะถ้าเธอบอกไป
เทย์เลอร์จะพรากหลานสาวคนนั้นไป
และเธอจะไม่มีวันได้เจอเด็กคนนั้นอีก
เธอกลัวที่จะพูดอะไรออกมา
ฉันโทรหาเวด
ฉันบอก "เวด เทย์เลอร์ไม่ได้ท้อง เทย์เลอร์มีลูกไม่ได้"
แล้วเขาก็บอก "มีได้สิ สเตฟานี่ แม่เทย์เลอร์โกหก
แม่เทย์เลอร์เป็นบ้า
ทำอะไรตั้งหลายอย่าง เป็นบ้า" ฉันก็แบบ "เวด เธอไม่เข้าใจ
เทย์เลอร์เคยเข้าโรงพยาบาล ผ่าตัดมดลูกออกไปแล้ว"
เขาก็แบบ "แม่เทย์เลอร์ก็แค่บอก…"
"ไม่มีเด็กในท้อง ไม่มีมดลูกแล้ว"
- เขาพูด ฉันก็พูดแทรกเขา - "ทั้งหมดนี้เป็นเรื่องตอแหล
อีบ้านี่มันหลอกนายแล้ว
จริงๆ ไม่ได้มีเงินอะไรเลย หลอกลวงได้ทุเรศที่สุด"
ผมบอกเขา ผมถึงกับน้ำตาคลอ
เพราะผมเป็นเพื่อนสนิทของเขา
ผมไม่ชอบเรื่องดราม่า
ผมไม่สนใจว่าคนอื่นจะทำยังไง
ผมวางมือเลย
หลังจากนั้นเขากับโคดี้ก็เลิกคุยกันไปเลย
ฉันก็แบบ
"เอาไงต่อ"
ดูลูกวัวสิ กำลังหัดเดิน
โอ๊ย
แม่ไม่ยอมให้ลูกกินนม
(กันยายน 2020 สามสัปดาห์ก่อนกำหนดคลอดของเทย์เลอร์)
(ไม่ถึงสองสัปดาห์ลูกจะเกิดแล้ว ทั้งตื่นเต้นทั้งว้าวุ่น)
ฉันคิดฟุ้งซ่านไปหมด ได้แต่คิดวนไปวนมา
"เทย์เลอร์จะทำอะไร"
(รับลูกบุญธรรมจากพ่อแม่โดยตรง)
เราจับตาดูบ้านหลังนี้ไม่ละสายตา
จะเกิดอะไรขึ้น เทย์เลอร์จะทำอะไร
(แชร์ประสบการณ์: เราได้ลูกจากเครกส์ลิสต์)
พอเวลาผ่านไป
มันก็ใกล้ถึง "กำหนดคลอด" เรื่อยๆ แต่ก็ไม่คลอดซะที
(แคลนซี่ เกลลืมตาดูโลก)
มีหลายปัจจัยที่ทำให้เธอคลอดช้า
เธออาจจะกินไม่ดีหรือเด็กอาจจะยังไม่พร้อม
หรือเด็กอาจจะตัวเล็กเกินไป แต่ผมไม่รู้จะเชื่ออะไรดี
เราทุกคนรู้ว่าเธอไม่มีทางใช้มุกแท้งลูกได้แล้ว
(รับเลี้ยงเด็กแรกเกิด)
เรารู้สึกว่าเธอต้องหาทางมีลูกให้ได้
(แจ้งเกิดเด็กคลอดที่บ้าน)
ดังนั้นเพื่อความปลอดภัยของคนไข้คนอื่นๆ และห้องเด็กอ่อน
เราแจ้งให้โรงพยาบาลยกระดับการเฝ้าระวัง
ที่เรียกว่ารหัสชมพู
เราคิดว่าถ้าเธอจะทำอะไร เธอคงแค่จะพยายามขโมยเด็ก
ตกเลยฝน ตกลงมา
และตอนนั้นเธอท้องได้สิบเดือน
ฉันคิด "สิบเดือนก็ยังไม่คลอดอีก
ไม่เคยได้ยินมาก่อนในชีวิต"
ฉันอยู่ตรงข้ามบ้านเวด
ฉันถ่ายรูปเธอกับเวดตอนอยู่ที่ถนนเข้าบ้าน
เธอดูไม่เหมือนคนท้องสิบเดือนเลย
คือมันเริ่มไม่น่าเชื่อแล้ว
และนั่นคือตอนที่เริ่มมีเหตุการณ์แปลกๆ
(5 ตุลาคม 2020 13 วันหลังกำหนดคลอดของเทย์เลอร์)
ผมลางานมา
และเธอก็นัดกับโรงพยาบาลเมาท์เพลเซนต์ไว้
เธอปลุกผม แล้วบอกว่าได้กลิ่นควัน
ผมเลยลุกขึ้น เดินออกไปข้างนอก
เห็นไฟไหม้ใต้พื้นบ้านทั้งหลังของผม
ผมเลยเอาสายยางมาฉีดดับไฟที่ยังเหลืออยู่
วันนั้นเธอจะคลอดลูก และเวดก็ถึงกับลางานมาด้วย
มันเลยมาถึงจุดที่ "ฉันต้องทำอะไรสักอย่าง"
ฉันไม่สงสัยเลย ฉันรู้ว่าเธอเป็นคนทำ
ผมบอก "ผมจะนอนโซฟาไปก่อน"
แล้วพอผมตื่นประมาณเจ็ดโมง เธอก็บอกว่า
"นี่ ฉันรู้ว่าคุณคงจะเตรียมตัวไปแล้ว
แต่เราไปเมาท์เพลเซนต์ไม่ได้ มีคนโทรขู่วางระเบิดที่นั่น"
กรมตำรวจเมาท์เพลเซนต์
มีคนโทรมา
เขาบอกว่ามีระเบิดอยู่ในโรงพยาบาล
ครับ มีผู้ชายโทรหาบอกว่า มีระเบิดอยู่ในโรงพยาบาลใช่ไหมครับ
ใช่ค่ะ…
"ไม่มีทางหรอก ที่ใครจะโทรไปขู่วางระเบิด เทย์เลอร์"
เธอบอก "ดูเฟซบุ๊กสิ ข่าวเต็มเฟซบุ๊กเลย"
(ตำรวจเมาท์เพลเซนต์ มีการขู่วางระเบิด)
เธอพูด "มีคนขู่วางระเบิดเมื่อเช้านี้"
มีคนขู่วางระเบิด แหงสิ
ก็เธอโทรไปขู่ไง
ฉันเป็นห่วงความปลอดภัยของเขา
ณ จุดนั้น ฉันห่วงแค่เขากับความปลอดภัยของเขา
ฉันถาม "ลูกรักเธอไหม" "ผมห่วงเธอนะ"
"แต่ลูกรักเธอไหม" "ก็ไม่เชิง แค่แบบ…"
ฉันบอก "งั้นก็เลิกเลย"
มารู้ทีหลังว่าเขาเค้นเธอหนักมาก
พูดกับเธอรุนแรง แบบว่า "พอได้แล้ว"
ไม่เคยเห็นเธอโกรธขนาดนั้นมาก่อน
เธอบอก "ฉันเบื่อครอบครัวคุณ
ที่ไม่เข้าข้างเราเรื่องที่ฉันท้องลูกคุณ
ฉันจะไม่ยอมให้พวกเขามาหาว่าฉันโกหก และบอกว่าฉันไม่ได้ท้อง
ฉันจะทำให้ทุกคนเห็นว่าฉันท้อง
ฉันจะเอาลูกกลับมาบ้านให้ดู"
เธอพูดแบบนี้เป๊ะๆ เลย
(หาผู้หญิงท้อง)
(เรแกน)
(เรแกน แฮนค็อก)
(วิดีโอการผ่าคลอด)
(การผ่าตัดทำคลอด)
(7 ตุลาคม 2020 15 วันหลังกำหนดคลอดของเทย์เลอร์)
วันพุธนั้น เรแกนกับเทย์เลอร์ออกไปเที่ยวด้วยกัน
เห็นว่าไปสตาร์บัคส์ นั่งชิลกัน
(ดีใจมากที่ได้เจอวันนี้!)
แล้ววันที่ 8
เทย์เลอร์ก็กลับมาคุยกับเรแกน
เหมือนว่าแค่แวะมาหา
วันรุ่งขึ้นเรแกนต้องไปเร่งคลอดที่โรงพยาบาล
และเรแกนก็รู้สึกว่า เทย์เลอร์คงจะว้าวุ่นใจกับทุกอย่างที่รุมเร้า
ก็เลยพยายามเป็นคนที่อยู่ข้างๆ เทเลอร์ ในตอนที่ไม่มีใคร
(9 ตุลาคม 2020 17 วันหลังกำหนดคลอดของเทย์เลอร์)
เช้าวันนั้นผมแต่งตัวตอนตีสามครึ่งตีสี่
เรามีหมูป่าเต็มคอกที่ผมรวบรวมมาได้เอง หรือไม่ก็ซื้อจากพรานดักสัตว์ของเรา
แผนคือเราสองคนจะขนหมูป่าขึ้นรถแล้วเอาไปส่ง
แล้วก็ไปโรงพยาบาลไอดาเบล
ผมถาม "พร้อมไปรึยัง"
เธอบอก "ฉันรู้สึกไม่ค่อยดี
คุณเอาหมูไปส่งก่อนเถอะ
แล้วฉันจะไปเจอคุณที่โรงพยาบาล"
ผมบอก "แผนไม่ใช่แบบนั้นนะ
เราต้องไปด้วยกัน นี่เรื่องใหญ่"
เธอบอก "เราต้องขายหมู เงินเยอะขนาดนั้นจะปฏิเสธได้ไง"
ผมเลยไม่เถียงเธอแล้ว
ผมไปขนหมูขึ้นรถ แล้วก็ออกไป
จากบ้านไปที่นั่นก็น่าจะประมาณสี่ชั่วโมงครึ่ง
ผมไปถึง คนซื้อบอก "วันนี้ไม่ได้สั่งหมูนะ"
ผมบอก "เป็นไปไม่ได้ คุณส่งข้อความหาผมเมื่อเช้านี้"
(เวด นี่สก็อตต์ เจอกันช่วงหกโมงครึ่งถึงเจ็ดโมงเช้า)
เขาบอก "ผมไม่ได้ส่งหาใคร"
ผมถาม "ไม่ได้ส่งจากเบอร์นี้เหรอ" ผมควักโทรศัพท์ออกมา
เขาบอก "นั่นไม่ใช่เบอร์ผม"
ผมถาม "คุณไม่ได้คุยกับเทย์เลอร์เรื่องหมูเหรอ"
เขาบอก "หลายอาทิตย์แล้ว
ผมเลิกส่งหาเธอ แล้วก็ไม่ได้ตามเรื่องอะไรอีกเลย"
ผมก็เลยถาม "แล้วใครที่ไหนส่งมาหาผม
จากเบอร์นี้" เขาตอบ "ไม่รู้"
ฉันไปทำงาน
ฉันอยู่ที่ออฟฟิศ แล้วโฮเมอร์ก็โทรมา
เขาถาม "คุณเจสซิก้า ได้คุยกับเรแกนเมื่อเช้านี้ไหม"
ฉันตอบ "ไม่ได้คุย" เขาบอก "เอ่อ…
เธอส่งข้อความมาหาผม แต่พูดไม่เหมือนเธอเลย"
ฉันถาม "หมายความว่าไง"
เขาตอบ "หลังจากเธอหยุดส่งข้อความ ผมก็พยายามโทรหาเธอ
แต่เธอไม่รับสาย"
ฉันถาม "อยู่ที่ทำงานรึเปล่า" เขาตอบ "ที่ทำงานก็ไม่ได้ข่าวจากเธอ"
วันนั้นผมหยุดงาน เพื่อนผมชื่อคริสมาหาที่บ้าน
มันดูเหมือนวันธรรมดาวันนึง
แล้วเจสซิก้าก็โทรมาบอกว่าเรแกนไม่รับสาย
ผมบอก "เดี๋ยวเราต้องเข้าเมืองอยู่ดี ผมจะไปทางนั้น"
เราไปได้ครึ่งทาง เธอโทรกลับมาบอกว่า
หลานเราไม่ได้อยู่ที่เนิร์สเซอรี่
น้ำเสียงเธอดูตื่นตระหนกมาก เธอเลยไปที่บ้าน
พอไปถึงถนนบ้านเรแกนและเลี้ยวเข้าไป
ฉันเห็นบ้านของพวกเขา แล้วประตูโรงรถเปิดอยู่
ฉันกังวลเพราะพวกเขาไม่เคย เปิดประตูโรงรถทิ้งไว้
พอฉันลงจากรถ
ฉันเดินไป แล้วเห็นรอยแดงๆ เล็กๆ
ฉันคิด "หมาคงเจ็บเท้า"
นั่นคือที่ฉันเห็น
ฉันเปิดประตู แล้วเห็นรอยเท้าเปื้อนเลือด
แล้วก็ปิดประตู
พอฉันถอยออกมา ฉันคิด
"ไม่ ถ้าเธออยู่ในนั้นและได้รับบาดเจ็บ หรือเธอตอบไม่ได้ ฉันต้องเข้าไป"
นิวบอสตัน 911 มีเหตุฉุกเฉินอะไรคะ
คุณคะ
ช่วยด้วย ลูกสาวฉันถูกฆ่า
โอเค คุณอยู่ตรงไหนคะ
ที่******
- ในนิวบอสตันเหรอคะ - ใช่
เกิดอะไรขึ้น
ไม่รู้ มีคนเข้ามาในบ้านเธอ
เธอตายแล้ว!
- โอเค - เธอตายแล้ว!
ไม่ได้ เธอเป็นอะไรไม่รู้
เป็นอะไรครับ
ฉันเพิ่งคลอดลูก กำลังจะไปโรงพยาบาลไอดาเบลที่สามีฉัน…
- ไอดาเบลเหรอครับ - ค่ะ สามีฉันอยู่ที่นั่น
เขาไปส่งหมูตรงรอบนอกไอดาเบล
ฉันกำลังจะไปหาเขา โทรหาสามีฉันได้ไหม
- ครับ - เด็กอายุเท่าไหร่ครับ
เด็กอายุเพิ่งจะ 35 นาทีเอง
เธอขับรถเร็ว แล้วคุณก็หยุดเธอหรือยังไง
ใช่ เธอขับไปตามถนน แล้วก็ขับแซงตรงไหล่ทาง
เธอเปิดไฟฉุกเฉิน เธอขับชนนก
ยังติดอยู่ที่กระจังหน้ารถอยู่เลย
ตรวจทะเบียนรถมีชื่อไหม ชื่อเทย์เลอร์ ไม่รู้นามสกุล
รถจดทะเบียนในชื่อเวด กริฟฟิน
ผมว่าเขาอยู่ที่โอคลาโฮมาแล้ว ทำงานอยู่
เขาอยู่…
เธอโทรหาผม
บอกว่าเธอคลอดลูกอยู่ข้างถนน
จะไปถึงโรงพยาบาลได้เร็วแค่ไหน
- ฮัลโหล - คุณอยู่ไหน
กำลังจะส่งหมูอยู่ มีอะไร
เราจะไปโรงพยาบาลกัน เราจะไปไททัส
โอเค งั้นขอทำตรงนี้ให้เสร็จก่อน
เดี๋ยวโทรกลับ
โอเค แค่นี้นะ
ผมแบบ "แกล้งกันเล่นแน่ๆ"
คุณกำลังจะไปคลอดลูกที่ไอดาเบลเหรอครับ
- ค่ะ - โอเค ไม่เป็นไร
เรแกน!
ตอนเราไปถึง เจสซิก้าอยู่ตรงทางเข้าบ้าน
(คริส ฮิวส์ เพื่อนมาร์คัสกับเจสซิก้า)
คุกเข่าอยู่กับพื้น กรีดร้อง
รู้เลยว่ามีเรื่อง
ไม่ดี ผิดปกติ
เธอสติแตกไปเลย
ผมพยายามคุยกับเธอ แต่เธอบอกอะไรผมไม่ได้เลย
เธอพูดอะไรไม่ได้เลย
มาร์คัสถาม "เกิดอะไรขึ้น"
ฉันบอก "อย่าเข้าไปนะ อย่าเข้าไป"
แต่แน่นอน
ผมต้องรู้
มาร์คัสเปิดประตู
แล้วเขาก็ถอยหลัง ฉันยังจำสีหน้าเขาได้อยู่เลย
มันคือความหวาดกลัวสุดขีด
สติผมหลุดไปเลย
ผมเริ่มตะโกน ไม่รู้ว่าพูดอะไรไปบ้าง
เลวร้ายที่สุดที่จะจินตนาการได้ เลวร้ายที่สุดที่เคยเห็นในชีวิต
ฉันยังคุยสายอยู่กับ 911
แล้วเราก็รู้ว่าลูกสาวเธออยู่ในบ้าน
อายุสามขวบ
ผมเดินกลับไปที่ประตู
แล้วเริ่มเรียกชื่อเธอ ตะโกนเรียก
ประมาณครั้งที่สี่หรือห้านี่แหละ ผมได้ยินเสียงบางอย่าง
และในที่สุดเธอก็พูด
ผมหันกลับไปมองคริส
ผมจะต้องเดินข้ามเรแกนไปหาเด็ก
และผมรู้ว่าผมทำไม่ได้
ผมกลับเข้าไปในครัว
และผมก็ต้องเดินข้ามเรแกนไป
และเดินผ่านทั้งหมดนั่น
ผมมองเข้าไปในห้องต่างๆ ตอนกลับเข้าไป จนถึงห้องนอนห้องสุดท้าย
ลูกสาวของเรแกนกำลังนั่งอยู่ และตอนที่ผมเดินเข้าไปในห้อง
เธอก็สะดุ้ง ดึงผ้าห่มขึ้น
แล้วเธอก็เห็นผม เธอจำผมได้
เธอลุกขึ้นวิ่งกระโดดลงจากเตียง
ผมต้องจับเธอไว้
ตอนนั้นตำรวจก็มาถึง
ตอนที่เจอคนแรก ฉันบอก "ฟังนะ เธอท้อง
ไม่รู้ว่าทารกจะรอดไหม แต่เธอท้อง
ไม่รู้ว่ามันเกิดขึ้นนานแค่ไหนแล้ว แต่ขอรู้ไว้ด้วย"
เราจำเป็นต้องรู้ว่ามีเด็กอยู่ในนั้นไหม
เพราะมีเลือดนองอยู่เต็มไปหมด
วิธีเดียวที่เราจะรู้ได้คือพลิกตัวเธอ
โอเค
- ไม่มีเด็กอยู่ในนั้น - ไม่มี
ไม่มีเด็กอยู่ในนั้น
เธอท้องเหรอ
ใช่ 36 สัปดาห์
พี่ชายผมโทรมาบอก
"มีข่าวในเฟซบุ๊ก
บอกว่ามีคนเอาเด็กออกไปจากท้องเธอ"
"หญิงตั้งครรภ์ในนิวบอสตันถูกฆาตกรรม ทารกถูกผ่าออกจากครรภ์"
เรารู้ว่าเกิดอะไรขึ้นกับเธอ จากข่าวที่ออกมาแบบนั้น
เอาเถอะ
เธออยู่ในนั้น
เธอไม่ยอมให้ตรวจภายใน
จะได้แน่ใจว่าไม่ได้ตกเลือด
ทำอัลตราซาวด์กับตรวจค่าเอชซีจีแล้ว
ไม่พบว่าเธอตั้งครรภ์
พวกเขามีรก
- เธออยู่ไหน - อยู่ในห้อง
- คุณไม่ให้เธอออกมาใช่ไหม - ใช่
- มีอะไรให้ช่วยไหมคะ - นี่มัน…
- นี่มันเรื่องใหญ่เลยนะ - ใช่
โอเค พร้อมไหม
ถ้ามีอะไรที่คุณต้องการจะคุยกับเรา คุณคุยได้เลย
ฉันไม่รู้ว่าทุกคนอยากให้ฉันพูดเรื่องอะไร
คุณคลอดเด็กคนนี้งั้นเหรอครับ
ใช่ ฉัน…
เราแค่ถามให้แน่ใจ
ฉันทำอะไรผิดงั้นเหรอ พวกเขาถึงพาฉันมานี่
ได้ลูกชายหรือลูกสาวคะ
- ลูกสาว - ลูกสาว โอเค
ตั้งชื่อยังครับ
แคลนซี่ เกล
โอเค
มาดูกัน
เดี๋ยวให้พวกเขาจัดท่าคุณนะ ผมจะได้เห็นว่ากำลังทำอะไร
ดูไม่เหมือนว่ามีเด็กออกมาจากตรงนั้นเลยนะ
ดูไม่เหมือนว่าเธอคลอดลูก
- ไม่เหรอคะ - ครับ
โอเค
ดูไม่เหมือนว่าเธอคลอดลูก
เทย์เลอร์ เกิดอะไรขึ้น
ไม่มีอะไรเกิดขึ้น
คุณไม่ได้คลอดลูก
เราเลยจุดนั้นไปแล้ว ที่ต้องมาฟังคำพูดไร้สาระว่า "ฉันไม่ได้อยู่ที่นั่น"
"ฉันไม่ได้ฆ่าใคร" เราเลยจุดนั้นมาหมดแล้ว
เรารู้ เรารู้ว่าคุณทำ
สรุปก็คือว่าคดีลักษณะนี้ไม่ได้ซับซ้อน
คดีฆาตกรรมไม่ได้ซับซ้อน
มีใคร ทำอะไร ที่ไหน เมื่อไหร่ ทำไม
พอไปถึง ผมถามพนักงานที่เคาน์เตอร์
"รู้ไหมว่าผมจะไปหา เทย์เลอร์ พาร์เกอร์ได้ที่ไหน"
แล้วเธอก็มองหน้าผมอยู่แป๊บนึง
แล้วก็นิ่งไป แล้วก็ชี้ไปที่ทางเดิน
แล้วพูด "ไปทางนี้เลย อยู่ทางขวา"
ผมเดินไปสุดทางเดิน แล้วเลี้ยวขวา
ตอนนั้นเองที่เจ้าหน้าที่สามคนเดินมาหาผม
มาถามผมว่าผมคือเวด กริฟฟินรึเปล่า
พวกเขาบอก "เราจะควบคุมตัวคุณไว้สักพัก
แล้วพาคุณไปสอบปากคำ"
มีคนบอกว่ามีคนถูกควบคุมตัว ในไอดาเบล โอคลาโฮมา
เพื่อนคนหนึ่งของเราถาม "รู้จักเทย์เลอร์ พาร์เกอร์ไหม"
ฉันก็แบบ "โฮเมอร์ รู้จักเทย์เลอร์ พาร์เกอร์ไหม"
เขาก็แบบ "รู้จัก มาที่บ้านเราเมื่อคืนอยู่เลย"
ฉันบอก "ตำรวจบอกว่าเทย์เลอร์เป็นคนทำ"
เขาบอก "เป็นไปไม่ได้ เธอเพิ่งมาบ้านเราเมื่อคืนนี้เอง
พวกเขายังคุยกันอยู่เลย"
แล้วผมก็ได้ยินเจสซิก้าบอกว่า เธอเป็นช่างภาพงานแต่ง
แล้วก็เป็นเทย์เลอร์จริงๆ
ระวังนิ้วเท้า
ห้ามให้เธอพกโทรศัพท์ หรือกระเป๋าถือติดตัวเด็ดขาด ไม่มีข้อยกเว้น
- โอเค - เข้าใจไหม
ต้องแยกเธอออกจากแฟนหนุ่มที่อยู่ลงไปทางใต้
รู้ไหมว่าเด็กตายแล้ว
ค่ะ รู้แล้ว
โอเค
- ไง เวดใช่ไหม - ครับ
ขอโทษที่ทำให้รอ
ผมต้องรับโทรศัพท์ไม่หยุดเลย
เวด
เทย์เลอร์ถูกจับเข้าคุก
เข้าคุกเหรอครับ
เท่าที่พอจะบอกได้
ดูเหมือนว่าเธอฆ่าผู้หญิง แล้วผ่าท้องเอาเด็กออกมา
แล้วทำเหมือนว่าเป็นลูกเธอเอง
ทำอะไรนะ
ใช่แล้ว
เด็กรอดไหม
ไม่ เด็กตายที่นี่
เห็นว่ายังพอมีชีพจรอยู่ แต่ก็ตาย
ตอนนั้นผมพูดอะไรไม่ออกเลย
ผมพูดได้เต็มปากว่าครอบครัวผมคิดถูก
เพราะพวกเขาเตือนผมอยู่ตลอด แต่ผมกลับเลือกเข้าข้างเทย์เลอร์
เตือนอะไร ว่าเธอไม่ได้ท้องเหรอ
ครับ
ผมไม่รู้ด้วยซ้ำว่าจะอธิบายยังไง
รู้สึกโดนหักหลังจากคำโกหกกับทุกอย่าง
ผมไม่เคยอยากให้เรื่องแบบนั้นเกิดขึ้นเลย มัน…
มันนึกไม่ถึงเลย สิ่งที่เธอทำ
ผมออกจากสถานีตำรวจในโอคลาโฮมา แล้วกลับบ้าน
มีตำรวจรัฐหลายคนอยู่ที่บ้าน
เราขออนุญาตค้นบ้านได้ไหมครับ
เล่าเรื่องบ้านของคุณให้ฟังหน่อย คุณจัดห้องเด็กไว้ที่บ้านใช่ไหม
เราซื้อเตียงเด็ก เสื้อผ้า ผ้าอ้อม
ใครเป็นคนซื้อทั้งหมดนั่น
ฉันกับเวด
โอเค เขาตื่นเต้นไหมที่ลูกจะคลอด
ไม่
ทำไมล่ะ
เขาไม่เคยตื่นเต้นเรื่องลูกเลย
มันผุดขึ้นมาในหัวผม ทุกอย่างตั้งแต่วันแรก
ทุกอย่าง
เป็นเรื่องโกหก
มีข่าวที่ยากจะรายงานมากๆ คืนนี้ แม้แต่อ่านก็ยังทำได้ยาก
ชุมชนเล็กๆ ทางตะวันออกของเท็กซัส กำลังโศกเศร้ากับการสูญเสียแม่ชาวนิวบอสตัน
ฉันภาวนากับพระเจ้า
ขออย่าให้เป็นเทย์เลอร์เลย
ผู้ต้องสงสัยหญิงถูกจับกุมในโอคลาโฮมา
ฉันช็อกไปเลย แล้วคิด "ฉันว่าฉันรู้ว่าใครเป็นคนทำ"
"น่าจะเป็นเธอ คิดว่าเป็นเธอไหม ไม่ใช่แน่ๆ"
ใจฉันหล่นไปอยู่ที่พื้นเลย
มันแบบ… ข้างในมันวูบลงไปเลย
ทันทีเลย ก่อนจะมีข่าวว่าใครเป็นคนทำ เราก็รู้เลยว่าใครเป็นคนทำ
เจ้าหน้าที่บอกว่าผู้ต้องสงสัย ผ่าท้องแม่เด็กเอาเด็กออกมา
แล้วพยายามอ้างว่าเด็กเป็นลูกของเธอเอง
เทย์เลอร์ พาร์เกอร์ วัย 27 ปี
ถูกตำรวจรัฐเท็กซัสในเดแคล์บ เรียกให้หยุดรถเมื่อเช้าวันศุกร์
เรแกน แฮนค็อก วัย 21 ปี และลูกในท้องของเธอไม่รอดชีวิต
มันแทบจะเป็นไปไม่ได้ที่จะเชื่อเพราะ…
ไม่รู้เลยว่าคนที่เราทุกคนเคยได้ทำความรู้จัก
จะทำได้ถึงขั้นพรากชีวิตพี่สาวฉันไป
มันเกินจะรับไหว ที่ต้องพยายามทำความเข้าใจกับสิ่งที่ไม่รู้
พระบิดา วันนี้ลูกมาหาพระองค์อีกครั้ง เพื่ออธิษฐานให้ครอบครัวของหญิงสาวคนนี้
และเด็กคนนี้
พระบิดา ลูกขออธิษฐานให้โฮเมอร์เป็นพิเศษ อธิษฐานให้ภรรยาของโฮเมอร์
เมื่อเธอไปอยู่กับพระองค์
ส่วนหนึ่งของเขาก็ตายไปในวันนี้ พระบิดา
หัวใจฉันแตกสลาย
สำหรับฉันและครอบครัวฉัน แต่ก็สำหรับโฮเมอร์ด้วย
ฉันสูญเสียพี่สาวไป แต่เขาสูญเสียคนที่เป็นคู่ชีวิตตลอดไป
คำถามเดียวที่เราถามตัวเองได้
เวลามีคนถูกฆ่าคือ "ทำไม"
(กันยายน 2022)
(การพิจารณาคดีฆาตกรรม: เริ่มการสืบพยาน เทศมณฑลโบวี รัฐเท็กซัส)
ทุกคนที่นี่รู้ว่าเธอเป็นคนทำ
ไม่มีข้อสงสัยเลยในเรื่องนั้น
ผมว่าการพิจารณาคดีไม่ใช่เพื่อตัดสินว่า ผิดหรือไม่ผิด แต่จะประหารหรือไม่ประหาร
วันนี้เป็นเรื่องของคำลวงที่อัยการบอกว่า
เทย์เลอร์ พาร์เกอร์ปั้นแต่ง
วันนี้ในศาล สามีคนแรกของเทย์เลอร์ยืนยันว่า
เธอเคยฝึกเขียนลายมือและลายเซ็นคนอื่น
วันนี้คณะลูกขุนได้ยินว่า เทย์เลอร์ พาร์เกอร์ไปหาหมอหลายคน
พยายามให้หมอวินิจฉัยว่า
เธอเป็นโรคที่เธออ้างว่าตัวเองเป็น
เทย์เลอร์ พาร์เกอร์เป็นคนโกหก ชักจูงผู้อื่น…
นายหน้าอสังหาฯ บอกว่า เธอปั้นดีลอสังหาฯ มูลค่า 20 ล้านเหรียญขึ้นมา
เราไม่รู้จนกระทั่งหลังเกิดเหตุฆาตกรรม
ว่าคนทั้งหมดที่เราพยายามติดต่อด้วย ไม่มีตัวตนจริงๆ
"เชลลี่ ลิงซ์จากเชลล์ออยล์"
"เบลค ลอว์วิงตัน ทนายของฉัน"
"ลุงบุตช์"
ข้อมูลทุกคนถูกระบุไว้ในนั้น แบบประจวบเหมาะเกินไป
เทย์เลอร์ ผมโทรหาคุณ
ได้รับข้อความเสียงจากแองเจล่าที่บอกว่า…
ตั้งแต่โทรศัพท์หลายเครื่อง ไปจนถึงอุปกรณ์เปลี่ยนเสียง
เราไม่อยากเชื่อสิ่งที่ได้ยินเลย
โทรศัพท์หลายเครื่องที่เธอส่งข้อความถึงตัวเอง
ชื่อที่เธอใช้ คนที่เธอสร้างขึ้นมา ทุกเรื่องที่ปั้นแต่งขึ้นมา
ผมยังไม่เข้าใจว่า
ทำไมถึงมีคนคิดว่าแผนแบบนี้จะใช้ได้ผล
ฝ่ายจำเลยเรียกแม่ของพาร์เกอร์ โชนา ไพรเออร์ขึ้นให้การ
และเธอก็ให้การนานกว่าหนึ่งชั่วโมง
(ถาม: ถ้ามีคนส่งข้อความแอบอ้างเป็นคุณ จริงๆ แล้วเป็นคุณไหม)
(ตอบ: ไม่ใช่ค่ะ)
ทุกอย่างถูกเปิดเผย
ขอโทษที่พูดหยาบ แต่แบบ "เหี้ยอะไรวะ"
แบบว่าคนเราจะจำ เรื่องโกหกมากขนาดนั้นได้ยังไง
เป็นฉันคงต้องพกแฟ้มสามห่วงติดตัวตลอด
ทุกอย่างเป็นเรื่องโกหก
ฉันจำได้
ว่าผลักเธอออกไป
แล้วเธอก็ดึงผมฉัน แล้วตบฉัน
แล้วเธอก็บอกว่า "ตื่นได้แล้ว เธอโกหก"
วิดีโอการสอบสวนของตำรวจ ถูกนำมาแสดงต่อศาลเมื่อวันพุธ
และพนักงานสอบสวนที่สัมภาษณ์ก็ได้ให้การว่า
พาร์เกอร์เล่าเรื่องกลับไปกลับมา
ฉันไม่ได้ทำ ฉันจะยอมรับในสิ่งที่ฉันทำ
โอเค ผมแค่จะบอกว่า หลักฐานมันมีอยู่ มันโยงมาหาคุณ
ผมพยายามทำความเข้าใจว่า ทำไมคุณถึงทำแบบนั้นวันนั้น
ฉันไม่อยากพูดถึงเรื่องนี้แล้ว ไม่อยากจริงๆ
- ผมเข้าใจ - ฉันไม่…
- มันยาก - ฉันไม่อยากพูดถึงเรื่องนี้แล้ว
ที่เธอทำก็แค่นอนอยู่ตรงนั้น แล้วก็พูดกับฉันตอนที่ฉันกรีดเธอ
- ตอนที่คุณกรีดเธอเหรอครับ - ใช่
แล้วเธอพูดเรื่องอะไร
เธอแค่บอกให้เอา… เธอกรีดร้อง "เอาออกไป"
หมายความว่าไง
- เอาเด็กออกไง เธอตะคอกให้ฉันเอาออก - เอาออก
- คือเอาเด็กออก - เธอพูดว่า "ไม่ไหวแล้ว จะตายแล้ว"
โอเค
เธอพูดกับฉัน
โอเค
แต่พวกคุณจะวาดภาพให้เรื่องมันเป็นยังไงก็ได้
มันไม่ได้หรอกนะ จะมาบอกว่าผู้หญิงคนนี้บอกให้เอาลูกไป
แล้วจะให้ผมเชื่อ
ผมได้รับแต่งตั้ง ให้เป็นผู้เชี่ยวชาญด้านสูตินรีเวชในศาล
ผมถึงกับกลั้นน้ำตาไม่อยู่ ตอนอยู่ที่คอกพยานเพราะวิธีที่เธอลงมือ
เธอผ่าหลังมดลูกเพื่อเอาเด็กออกมา
เธอพลิกมดลูกออกมาทางด้านหน้าทั้งหมด หลังจากผ่าท้องคนไข้
(มีแผลแทง 15 แผล กรีด 98 แผล รวม 113 แผล)
คงจะเจ็บปวดอย่างรุนแรงที่สุดเลย
ไม่มีทางเข้าใจเลยว่าจะมีใครทำแบบนั้นได้ยังไง
คุณให้เวดออกไปนอกเมือง คุณดูจนแน่ใจว่าเรแกนอยู่บ้าน
คุณไปบ้านเธอพร้อมกระเป๋าผ้าอ้อมและมีดผ่าตัด
คุณได้เด็กมา เวดเชื่อคุณ
คุณพิสูจน์ให้คนที่หาว่าคุณโกหก มาตลอดสิบเดือนเห็นว่าพวกเขาคิดผิด
แล้วคุณก็เกิดความคิดปิ๊งขึ้นมา
โดยแลกกับสิ่งนั้น
ขอไปเข้าห้องน้ำได้ไหมคะ
เทย์เลอร์ พาร์เกอร์ ฆาตกรที่ถูกตัดสินว่าผิด เข้ามาในห้องพิจารณาคดีในวันนี้
โดยชะตากรรมของเธออยู่ในมือ คณะลูกขุนเทศมณฑลโบวี
เมื่อศาลปิดการพิจารณา พาร์เกอร์ถูกตัดสินประหารชีวิต
ฐานฆ่าเรแกน แฮนค็อกอย่างโหดเหี้ยม และผ่าเอาแบร็กซ์ลินน์ ทารกในครรภ์ออกมา
คำสั่งสุดท้ายของผู้พิพากษาทิดเวลคือ "ส่งตัวเธอไปแดนประหาร"
เหมือนยกภูเขาออกจากอกค่ะ
ฉันรู้สึกว่าเราเริ่มเยียวยาได้แล้ว
ฉันตื้นตันใจจนบอกไม่ถูกเลยที่มันจบซะที
(เทย์เลอร์ พาร์เกอร์ถูกตัดสินประหารชีวิต)
เพราะเธอเป็นภาระที่เกาะกินชีวิตเรา มานานมากแล้ว
จนฉันไม่สามารถคิดถึงพี่สาวฉันได้จริงๆ
โดยที่ไม่คิดถึงผู้หญิงคนนั้น
เทย์เลอร์ พาร์เกอร์กลายเป็นนักโทษหญิง คนที่เจ็ดที่ต้องโทษประหารของเท็กซัส
พาร์เกอร์กำลังถูกส่งตัวไปทำเรื่อง ที่เรือนจำรัฐในเกตส์วิลล์
ก่อนจะถูกส่งไปยังหน่วยเมาน์เทนวิว
เพื่อขังรวมกับนักโทษหญิงอีกหกคน ที่รอการประหารชีวิต
จุดประสงค์ที่อยู่เบื้องหลังเรื่องทั้งหมดนี้ ผมไม่รู้เลยจริงๆ
แต่ผมคิดว่าเธอคงหวังว่าสักวันผมจะบอกเธอ
ว่าผมรักเธอ แต่ผมก็ไม่เคยได้บอก
ฉันดูเขาร้องไห้
ร้องแล้วร้องอีก
ฉันรักเขามาก แต่อดเสียดายไม่ได้ที่เขาไม่ฟังฉัน
คนโกรธมากกับเรื่องที่เกิดขึ้น แต่ฉันไม่โทษพวกเขา
คนหนีหน้าเขา
พอเห็นเขาก็เดินไปอีกทาง และมันก็ยาก
ไม่ว่าเขาจะไปไหน มันไม่หายไปไหน ไม่มีทางหาย
หลังจากที่เกิดเรื่องทั้งหมด
ผมไปหาเขา แล้วตอนที่เราเจอกัน เรา…
เขาบอก "ฉันน่าจะเชื่อนาย"
ผมบอก "มันนอกเรื่องแล้ว ตอนนี้เราไม่ได้มาห่วงเรื่องนั้นแล้ว"
ผมคิดว่าทุกคนที่เกี่ยวข้อง กับสถานการณ์นั้นอย่างใกล้ชิดก็ต้องมี
รู้สึกผิดบ้าง และมันจะติดตัวไปตลอด
ผมคงสู้หน้าแม่เธอไม่ได้
ความละอายใจค้ำคออยู่ ถ้าทำก็ละอายใจ ผมทำไม่ได้
คนรอบตัวที่มีส่วนเกี่ยวข้องกับเรื่องนี้
เราอยากหนีหน้ากัน
เพราะเราไม่อยากนึกถึงความทรงจำนั้น
แต่มันอยู่ตรงนั้น และมันไม่มีทางหายไป
มันยากเกินจะบรรยายออกมาเป็นคำพูด ถึงความรู้สึกที่ต้องเสียลูกไป
ในฐานะแม่ ลูกคือส่วนหนึ่งของตัวเรา
ตัว ไม่ใช่แค่ใจ
ไม่ใช่แค่เจ้าตัวเล็กที่เราเลี้ยงมา
ลูกโตอยู่ในตัวเรา และวันที่เธอตาย…
ฉันไม่เคยรู้สึกอะไรแบบนั้นมาก่อน
มันเหมือน… ครึ่งหนึ่งของฉันตายไป
และมันไม่กลับมาแล้ว
เจสซิก้าที่ฉันเคยเป็นตายไปแล้ว
และส่วนที่เหลืออยู่ คือส่วนที่ฉันไม่เคยรู้ว่ามีอยู่
ตอนที่ฉันเจอเธอในช่วงหลายวัน หรือหลายสัปดาห์หลังจากนั้น
ฉันต้องบอกตัวเอง "ใช่ เธอเคยมีตัวตนจริง ใช่ เธอเคยอยู่ตรงนี้
ฉันไม่ได้จินตนาการไปเอง"
ฉันกับสามีแต่งงานกันในวันแต่งงานของเธอ
และฉันก็กลัวที่จะจ้างช่างภาพ
ตอนที่ทุกอย่างเกิดขึ้นในปี 2020
ฉันภาวนาให้ผู้หญิงคนนั้นลงนรก
ฉันอยากให้เป็นแบบนั้นมาก และฉันเชื่อมั่นอย่างแรงกล้า
และ… นักเทศน์คนหนึ่งบอกฉัน
"ทุกคนได้รับการให้อภัยได้
แค่ไม่ใช่จากเรา"
ตอนนี้ฉันขอแค่ให้เธอ ไปตอบคำถามกับพระเจ้าเอาเอง
ถ้าเธอขอการอภัยจากพระเจ้า ฉันก็ภาวนาให้เธอขอจากใจจริง
เพราะสำหรับปีศาจอย่างเธอ
ปีศาจอย่างเทย์เลอร์
นรกถือว่าเบาไปด้วยซ้ำ
(ตลอดช่วงที่คบกับเวด กริฟฟิน 14 เดือน)
(เทย์เลอร์ พาร์เกอร์ วางแผนก่ออาชญากรรมหลายครั้ง)
(และพยายามซื้ออสังหาฯ มูลค่ากว่า 20 ล้านดอลลาร์)
(เธอใช้ชื่อปลอมกว่า 30 ชื่อ รวมถึงปลอมเป็นแม่ตัวเอง)
(เพื่อประคองแผนลวงที่ถักทอต่อกัน)
(ในปี 2025 ศาลอุทธรณ์คดีอาญาเท็กซัส ยืนตามคำพิพากษาว่าเทย์เลอร์ พาร์เกอร์)
(มีความผิดฐานฆาตกรรมสถานหนัก และคงบทลงโทษตามเดิม)
(เธอยังคงดำเนินการอุทธรณ์ที่เหลือต่อไป)
(ณ ขณะนี้ เธอเป็นนักโทษประหารหญิง ที่อายุน้อยที่สุดในเท็กซัส)
คำบรรยายโดย พิชชาพงศ์ ทองเพ็ญ